Grci se zadužuju iako nema potrebe – ASinfo Portal\nATINA – Nakon 10-godišnje dužničke krize zbog koje je postala “persona non grata” na tržištu obveznica, Grčka sada uživa u luksuznoj poziciji.\nNaime, iako dogodine nema potrebu za finansiranjem, sudeći po državnom budžetu za 2020, zvanična Atina planira prodaju novog duga.\nUprkos rezervnim gotovinskim sredstvima od oko 32 milijarde evra (35,6 milijardi dolara), preostalim iz spasilačkog paketa pomoći, Grčka želi da održi zamajac iz 2019. godine nakon što su kamate na njene dužničke hartije zabilježile rekordno niske nivoe u oktobru, piše “Blumberg”.\nCilj Atine je da smanji ukupan dug, koji ove godine iznosi 329,3 milijarde evra, i to ne samo kao procenat bruto domaćeg proizvoda, već i u apsolutnom iznosu.\nPotrebe za zaduživanjem Grčke, prema budžetu za 2020. godinu, procjenjene su na 1,9 milijardi evra. Međutim, očekuje se da će ovaj iznos biti pokriven korišćenjem primarnog budžetskog suficita, prilivima od privatizacija i prihodima od hartija od vrijednosti.\nReferentnom 10-godišnjom grčkom obveznicom sada se trguje po stopi prinosa za oko 68 odsto nižoj nego na početku godine.\nŠtaviše, Grčkoj su u oktobru strani investitori plaćali “privilegiju” da joj pozajme gotovinu, pošto su prinosi na njene 13-nedjeljne i 26-nedjeljne trezorske zapise skliznuli u negativnu teritoriju, navodi “Blumberg”.\n“Banjalučka pivara” predstavila model unapređenja poslovanja


NK ČELIK: SUTRA SA RUDAROM\nNK „Čelik“ Zenica u okviru drugog kola Premijer nogometne lige BiH u subotu (08.08.) gostuje kod FK „Rudar“ iz Prijedora. Obje ekipe u prvom kolu pretrpjele su minimalne poraze, (Čelik u Zenici od Željezničara, a Rudar na gostovanju od Leotara) tako da imperativ pobjede imaju i Čelik i Rudar. Stručni štab i igrači NK „Čelik“ najavljuju ozbiljan pristup utakmici i maksimalno zalaganje svih s ciljem ostvarenja povoljnog rezultata.\n„Raduje činjenica da u našoj ekipi nema bolesnih i povrijeđenih igrača. Nakon povreda treninzima su se priključili Smriko i Zahirović, a konačno je stigao i certifikat za Radića pa će i on biti u konkurenciji. Sedmica koja je iz nas poslužila je prije svega za sveouhvatnu analizu utakmice sa Željezničarom i za uigravanje ekipe. Nadamo se povoljnom rezultatu u Prijedoru.“ - rekao je šef Stručnog štaba NK „Čelik“ Zenica Ivo Ištuk.


Zvezda kompletna stigla u Zadar – Navijaci Srbija\nNO PASARAN! "On da nas napusti? Pa, vidite…" Italijani "spustili rampu" ispred Srbina, teško će bilo ko da "otme" Dušana Vlahovića Fiorentini!\nHome > Košarka > Zvezda kompletna stigla u Zadar\nKošarkaši Crvene zvezde doputovali su u nedelju u ranim popodnevnim časovima u Zadar gde ih u ponedeljak očekuje meč protiv istoimene ekipe. Meč će se odigrati u ponedeljak u 18 časova u staroj i legendarnoj dvorani “Jazine”.\nEkipa Crvene zvezde je, kako se ističe na zvaničnom sajtu, otputovala kompletna u Hrvatsku, ima priliku da pobedom u ponedeljak osigura prvo mesto na tabeli čime bi stekla prednost domaćeg terena pred početak plej ofa, koji i zvanično startuje 3. maja prvim polufinalnim utakmicama.\nI pored činjenice da su crveno-beli osigurali plej-of, meč u Zadru je lepa prilika za crveno-bele da dođu do prvog mesta na tabeli.\nTrener Crvene zvezde Dejan Radonjić govorio je pred poslednji susret u ligaškom delu ABA lige.\n“Očekuje nas meč protiv ekipe koja je znala da odigra jako dobre utakmice u ABA ligi. Svesni smo važnosti meča i zato želimo da dobrom igrom u oba pravca gradimo rezultat i dođemo do onoga što nam je najvažnije, a to su bodovi protiv jedne vrlo iskusne i dobre ekipe Zadra”, rekao je trener crveno-belih.\nOvo će biti 36. duel dva tima u ABA ligi, a crveno-beli vode 23-12 u pobedama. U poslednjem duelu koji su odigrali ove sezone u Beogradu Crvena zvezda je slavila sa 81:66.


Dnevna doza dobrog horoskopa: veče će probuditi najlepšu ljubavnu čaroliju — Astrologija — Lovesensa.rs\nDnevni horoskop predviđa novu ljubav koja donosi najlepša osećanja, a ljubav vas sprema za nove pobede!\nDnevni horoskop - sekstil Plutona i Meseca ukazuje na neočekivane promene u krugu porodice i prijatelja, a ovaj znak uživa u zabavi, ljubavi i obilju, piše Lovesensa.\nDragi Ovnovi, ako ste već dugo usamljeni, danas će jedna osoba privući vaše srce željno ljubavi, a moguće je da se radi o nekome sa posla. Ne plašite se da pokažete osećanja, već otvorite srce i napravite taktičan plan kako da probudite ljubavnu čaroliju. Ovnove koji su u vezi očekuje dan nežnosti, strasti i iskazivanja ljubavi.\nPluton u Jarcu donosi sreću na poslovnom planu, a naročito vas očekuje uspeh na novim poslovnim projektima i poduhvatima. Pokazali ste koliko se dobro snalazite u svom poslu i vaše mišljenje se izuzetno ceni. Zato, uskoro očekujte napredak koji će pomoći da rešite finansijske probleme.\nLjubavni horoskop za sutra: kada će romantične želje postati stvarnost


Tržište: Prodaja u Evropi opala za 13%\nProdaja novih automobila u Evropi u novembru je oslabila za 13%, navodi se u podacima kompanije za tržišne analize JATO Dynamics. Među 12 proizvođača koji su prošlog meseca uspeli da povećaju prodaju su Ferrari, MG Motor, Lotus, Lamborghini… »\nSubaru planira električni model za Evropu\nSubaru je saopštio da će u saradnji sa Toyotom predstaviti svoj prvi potpuno električni SUV model u Evropi. U kratkom saopštenju se ne navode specifikacije vozila, a jedino se zna da će to biti SUV srednje veličine, sličan Foresteru. Automobil će… »\nVolkswagen razvija robota za punjenje baterija\nNacionalna klasa pre 12 dana\nVolkswagen je prikazao prototip mobilnog robota za punjenje baterija električnih automobila bez prisustva vozača. Robot je u stanju da puni baterije vozila u garažama koje nemaju infrastrukturu za pojedinačna mesta za punjenje. Robot prenosi mobilnu… »\nSnimljen Jeep Cherokee prototip\nU medije su stigli špijunski snimci restilizovane verzije modela Jeep Cherokee, koji je skoro spreman za premijeru. SUV srednje veličine biće predstavjen sredinom 2021. godine kao model za 2022. godinu, a sudeći prema ovim snimcima biće veći nego do… »\nAlpha Ace – retro dizajn i električni pogon\nNacionalna klasa pre 13 dana\nKompanija iz Kalifornije Alpha Motor Corporation predstavila je model Ace, koji je karakterističan po modernom električnom pogonu i rerto dizajnu. Kompanija već prima narudžbine, a konačna cena još nije formirana. Izgled automobila inspirisan je… »\nMercedes prikazao novi ekran MBUX sistema\nMercedes-Benz uskoro će predstaviti novu električnu limuzinu, a kompanija je sada prikazala izgled velikog ekrana MBUX sistema koji obuhvata čitavu centralnu konzolu iinstrument tablu. Limuzina EQS opciono će moći da se dobije sa MBUX hiperekranom… »\nFiat ukida 124 Spider i 500L u Americi\nFiat je saopštio da od sledeće godine na tržištu SAD neće prodavati modele 124 Spider i 500L i da ostaje samo sa modelom 500X. U kratkom saopštenju objavljen je cenovnik za 500X i ne navodi se više detalja o ovoj odluci. 124 Spider je bio… »\nNacionalna klasa pre 21 dana\nRedakcija sajta Nacionalna Klasa želi vam sve najbolje u 2021. godini. Protekla godina je bila donela prilično čudna dešavanja na svim poljima, preko ličnog preko profesionlanog pa sve i kada su u pitanju hobiji. Redukovali smo broj testiranih… »\nPorsche: 3D štampa za električne sisteme\nNacionalna klasa pre 23 dana\nPorsche je prošle godine počeo da eksperimentiše sa 3D štampanim klipovima, a rezultati su bili impresivni. Proizvođač je mogao da dizajnira klip koji je bio 10% lakši od konvencionalne kovane jedinice, a sa integrisanim kanalom za hlađenje. U… »\nZavršena proizvodnja Volkswagena e-Golf\nVolkswagen je završio proizvodnju električnog e-Golfa u fabrici u Drezdenu. Od sada će se na ovoj lokaciji sklapati novi električni hečbek ID.3, koji je namenjen prvenstveno evropskom tržištu, dok je krosover ID.4 predviđen za globalnu prodaju… »\nAlpine postaje električna marka\nŠpijunski snimci novog Mercedes-Benza SL roudstera\nNacionalna klasa pre 10 sati\nCupra Formentor u verziji ABT Sportsline\nNacionalna klasa pre 9 sati


Birčevič zatvorio Sportske igre mladih, čeka se termin Međunarodnog finala | Igre mladih\nned, 27. septembar 2020.\nDošao je i taj dan, završetak treće smene Državnog finala Dunav osiguranje Sportskih igara mladih. Ujedno i završetak sezone u kojoj je Karavan radosti i prijateljstva SIM Srbije posetio 27 gradova Srbije i svuda gde se pojavi decu učinio srećnom. Ova nedelja bila je rezervisana za završne mečeve u odbojci, odbojci na pesku i uličnom basketu. Bilo je zaista prelepo na ceremoniji dodele medalja, gde je specijalni gost bio i trofejni košarkaški reprezentativac Srbije, Stefan Birčević.\n– Koristim priliku da čestitam organizatorima, što ste uspeli da u godini kada se svi bavimo korona virusom, bar kod dece napravite fenomenalna takmičenja i da i ovu godinu pamte po lepom druženju i sticanju novih prijatelja – istakla je Maja Marković, direktor centra za korporativni marketing i brigu o klijentima Dunav osiguranja.


Opšta pravila i uslovi korišćenja sistema eParticipacija u okviru Portala e-uprave\nSva pravila i uslovi korišćenja Portala e-uprave odnose se i na sistem eParticipacije. Korišćenjem sistema eParticipacija, u okviru Portala e-uprava, prihvatate niže navedene uslove korišćenja.\nObjava javnih poziva putem sistema eParticipacije\nSistem eParticipacije sa svim pratećim funkcijama omogućava objavljivanje, praćenje i komentarisanje javnih poziva i pratećih dokumenata shodno Uredbi o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 041/18).\nSvi javni pozivi i prateći dokumenti, kao i odobreni komentari zajedno sa odgovorima institucije koji su objavljeni u sklopu sistema eParticipacije, javno su vidljivi.\nKomentari putem sistema eParticipacije\nRegistrovani korisnici mogu učestvovati u svim aktivnim javnim raspravama i konsultacijama, čiji su javni pozivi objavljeni na portalu eParticipcaije, te shodno tome mogu pregledati sve objavljene izvještaje, odluke i ostala relevantna dokumenta o sprovedenim javnim raspravama i konsultacijama. Korisnici učestvuju u aktivnim javnim raspravama unosom komentara, mišljenja i predloga na dokumente koji su dati na javnu raspravu ili konsultaciju. Korisnik može u sklopu sistema eParticipacija dati opšti komentar na dokument koji se nalazi na javnoj raspravi i to na konkretni član ili dio dokumenta. Komentari će biti javno dostupni nakon odobravanja od strane moderatora institucije. Svi komentari koji budu sadržali sadržaj koji nije u skladu sa ovim pravilima neće biti objavljeni.\nKomentari ne smiju sadržati:\n•\tTajne podatke, klevetničke ili netačne informacije i nezakonite inicijative\n•\tInformacije koje su predmet sudskog postupka koji je u toku ili čije je objavljivanje zabranjeno odlukom suda ili propisima o tajnosti podataka;\n•\tInformacije koje su komercijalno osjetljive ili mogu izazvati ličnu uznemirenost ili štetu;\n•\tInicijative koje predstavljaju ili pozivaju na kršenje zakona i drugih propisa;\n•\tImena i druge lične podatke pojedinaca.\n•\tUvredljive, šaljive ili besmislene zahtjeve\n•\tUvredljiv, provokativan ili nepristojan vokabular;\n•\tPropagiranje rasne, nacionalne i/ili vjerske netolerancije ili diskriminacije;\n•\tNerazumljive formulacije;\n•\tIzjave koje se svode na reklamiranje;\nSvi komentari korisnika su javno vidljivi od trenutka objave komentara od strane nadležnog moderatora institucije. Svi odgovori na komentare nadležnih institucija javno su vidljivi od trenutka odgovora institucija, a biće objavljeni i u izvještaju o sprovedenoj javnoj raspravi ili konsultaciji.\nKorisnici u sklopu participacije mogu izraziti svoje slaganje ili neslaganje sa određenim komentarima korišćenjem posebnih oznaka, odnosno klikom na ikonu „Palac gore“ ili „Palac dolje“ pored komentara. Slaganje ili neslaganje sa određenim komentarima je anonimno i ne bilježi se u izvještaju o sprovedenoj javnoj raspravi ili konsultaciji.\nNeregistrovani posjetioci sistema eParticipacije mogu pregledati sve javne rasprave i konsultacije bez mogućnosti ostavljanja komentara te mogu pregledati sve objavljene izvještaje o sprovedenim javnim raspravama i konsultacijama.\nKorisnici se mogu prijaviti za prijem notifikacija o budućim javnim pozivima na posebnoj stranici. Informacije za koje su se prijavili, korisnci dobijaju na email adresu koju su naveli u prijavi. Obavještenja mogu sadržati sve informacije o promjenama statusa javnih rasprava i konsultacija, te obavještenja o svim relevantnim dokumentima i odlukama povodom javnih rasprava i konsultacija za koje su iskazali interesovanje.\nOdabirom opcije „Unsubscribe“ iz obavještenja putem e-pošte, korisnik se odjavljuje odnosno onemogućava sva buduća obavještenja sa sistema eParticipacije.


Racija u Nemačkoj, osumnjičeni pušteni\nNemačka policija pustila je iz pritvora dvojicu muškarca osumnjičenih da su planirali “ozbiljan” napad protiv države.\nPolicija je lokalnim medijima navela da nisu pronađeni nikakvi dokazi na osnovu kojih bi osumnjičeni ostali u pritvoru. Oni su bili privedeni tokom racije izvedene u Islamskom kulturnom centru u predgrađu Berlina.\nNakon racije, policija je izolovala prostor oko vozila dvojice osumnjičenih u kojem se nalazio sumnjivi predmet. Međutim, nije nađeno oružje ni eksploziv, niti bilo kakav drugi opasan predmet. Identitet dvojice muškaraca starosti 28 i 46 godina, nije objavljen. Policijska istraga je i dalje u toku, mada je potrvđeno da je jedan sirijski a drugi tuniski državljanin.\nNemački list Tagesšpigel je preneo da su obojica povezani sa Islamskom državom i da su planirali napad u Dortmundu. Policija je u međuvremenu saopštila da je istraga i dalje u toku. Policija je u međuvremenu saopštila da je istraga i dalje u toku.


„Želim da istaknem da je Glavni grad veoma posvećen rješavanju stambenih pitanja i da će za godinu i po dana blizu 300 zaposlenih u gradskim preduzećima riješiti ovo važno životno pitanje. Za te potrebe Glavni grad je opredijelio finansijska sredstva, ustupio lokacije i oslobodio budućeg investitora obaveze plaćanja naknade za komunalno opremanje ukupne vrijednosti 3,8 miliona eura”, istakao je gradonačelnik Podgorice dr Ivan Vuković na postavljanju kamena temeljca za izgradnju stambene zgrade za potrebe radnika gradskog preduzeća Čistoća.\nOn je naglasio da će na taj način biti sagrađena tri stambena objekta, od kojih se jedan za potrebe zapošljenih u Vodovodu već uveliko gradi, da danas kreće izgradnja zgrade za zapošljene u Čistoći i izrazio očekivanje da će narednih dana biti izabran i najpovoljniji ponuđač za izgradnju zgrade i za ostala gradska preduzeća.\nGradonačelnik je istakao da je gradsko preduzeće Čistoća jedno od najboljih u okviru strukture Glavnog grada. “Ko god dođe u Podgoricu primjećuje da je ona izuzetni čist grad, pogotovo imajući u vidu neke naše navike kojima se baš ne možemo pohvaliti, tako da je ovo način da Glavni grad iskaže poštovanje za to što ti ljudi rade. Mi, nažalost, ne možemo da ih platimo adekvatno za posao koji rade, on je znate i sami koliko težak, ali na ovaj način im pomažemo da riješe stambeno pitanje pod povoljnim uslovima”, izjavio je gradonačelnik Vuković.\n“U svakom slučaju, koristim priliku da i direktorki Popović i svim zapošljenima u Čistoći još jednmi iskažem poštovanje kao gradonačelnik za trud koji ulažu kako bi Podgorica bila čista, jer zamislite samo da 24 sata ovi ljudi ne rade svoj posao na šta bi naš grad ličio. Takođe, koristim priliku da apelujem na sve naše sugrađane da malo više vode računa o tim stvarima, da ovim ljudima malo pomognu u obavljanju svojih dnevnih zadataka kako bio naš grad izgledao onako kako svi želimo da izgleda”, zaključio je gradonačelnik Podgorice.\n„Na ovom mjestu će za nešto više od godinu dana nići novi dom za preko 90 porodica radnika zaposlenih u gradskoj Čistoći. Vrijednost investicije iznosi ukupno 2.469.532 eura, a objekat je bruto površine 6.086 m2“ , saopštila je direktorka Čistoće Daca Popović i naglasila da cijena po kvadratu neto korisne površine iznosi 587 eura i da se radi o jako povoljnoj cijeni koja je mnogo ispod tržišne cijene nekretnina na toj lokaciji u Podgorici.\nOna je istakla da je obaveza Čistoće da u narednih 14 mjeseci formira rang listu i zahvalila se svim partnerima na projektu, posebno Glavnom gradu koji je besplatno ustupio zemljište i izvođaču radova, firmi Roaming Monetennegro koja je dala najpovoljniju ponudu i iskazala zadovoljstvo što će veliki broj zaposlenih u Čistoći riješiti jedno od najvažnijih životnih pitanja.\nPredsjednik sindikalne organizacija zaposlenih u Čistoći Veselin Mijović, u ime zaposlenih zahvalio je upravi Glavnog grada i menadžmentu Društva što su imali razumjevanja za njihove potrebe. Naredni korak, kako je naglasio, je komunikacija sa poslovnim bankama u cilju obezbjeđenja što povoljnijih kreditnih uslova za zaposlene.\nIzjavu gradonačelnika dr Ivana Vukovića možete pogledati na sljedećem linku: https://youtu.be/Da8SMKIdM4g\nIzjavu direktorice Čistoće Dace Popović možete pogledati na sljedećem linku: https://youtu.be/QsMdJYxOQnA\nIzjavu predsjednika sindikalne organizacije Čistoće Veselina Mijovića možete pogledati na sljedećem linku: https://youtu.be/Hw2aq4fBhP8\nPokrivalice sa događaja možete pogledati na sljedećem linku: https://youtu.be/b–GYnZZAOQ


Parlamentarci iz Slovenije u poseti Nišu – Grad Niš\n· KK · 18. septembra 2019.\nDelegacija Parlamenta Republike Slovenije boravila je u Nišu,gde se sastala sa gradonačelnikom Darkom Bulatovićem.\nU srdačnom i prijateljskom razgovoru razmenjena su mišljenja o unapređenju saradnje između Grada Niša i ove nekadašnje jugoslovenske republike. Kako je istakao gradonačelnik Bulatović, saradnja je na visokom nivou, ali smo svakako spremni da je dodatno poboljšamo. On se posebno osvrnuo na uspostavljanje vazdušnog saobraćaja na liniji Niš-Ljubljana i činjenicu da su avioni uglavnom puni, što u mnogome olakšava dalji razvoj saradnje.\nSa slovenačke strane izraze zahvalnosti na dobrodošlici uputio je Predrag Baković, narodni poslanik i predsednik Poslaničke grupe prijateljstva sa Srbijom. Delegacija je posetu započela u Beogradu, a tokom dana će u Nišu i Svrljigu imati sastanke sa načelnicima Policijske uprave, okruga i privrednim subjektima iz regiona.\nSledeća objava: Dodeljene potvrde učesnicima programa U-NI praksa 2019.\nPrethodna objava: DODELA PODSTICAJNIH SREDSTAVA PO PROGRAMU BUDŽETSKOG FONDA ZA POLJOPRIVREDU I RURALNI RAZVOJ ZA 2019. GODINU


<img align=left border=1 width=60 hspace=8 src="http://www.voanews.com/mediastore/europe_european_space_agency_SMART-1_27sept03_eng_150.jpg">Uskoro će biti snimljena nova, detaljnija mapa meseca - 2004-11-11\nJedna neobična svemirska letelica, lansirana od strane Evropske svemirske agencije, uskoro će ući u orbitu oko meseca kako bi pokušala da otkrije poreklo zemljinog pratioca. Sondi nazvanoj Smart 1 bilo je potrebno čitavih godinu dana da stigne do meseca, zbog toga što se kreće uz pomoć motora snage ne veće od ljudskog daha. Smart je poslat na ovaj put izmedju ostalog i zbog toga da bi se ispitala upotrebljivost takozvanih ”jonskih“ raketnih motora. Iz mlaznice takvog motora umesto vrelih gasova izlazi mlaz naelektrisanih čestica gasa ksenona, sa potiskom jednakim težini lista papira. Ali, za razliku od motora na hemijsko gorivo koje se brzo istroši, jonski motori mogu da rade godinama.\nU bezvazdušnom interplanetarnom prostoru takvi motori vrlo sporo ubrzavaju letelicu, ali je na kraju ipak dovedu do odredišta. Tako je i Smart, lansiran septembra prošle godine, najzad stigao do meseca. Kada bude ušla u orbitu, sonda će pokušati da prikupi podatke na osnovu kojih bi možda mogla da bude rešena misterija mesečevog nastanka. Većina naučnika veruje da se mesec otkinuo od zemlje kada se, pre četiri milijarde godina, zemlja sudarila sa nekim drugim nebeskim telom. Leteći preko mesečevih polova Smart će uz pomoć osetljivih instrumenata snimati sunčevu svetlost odbijenu od površine planete, a zatim analizirati njen sastav. Letelica bi trebalo da udje u orbitu oko meseca 15. novembra.


HDZ i Most ulaze u najtežu fazu pregovora o vladi\nIdeja je da ove sedmice dogovorimo sve ono što je najbitnije s Mostom: Andrej Plenković\nPredsednik Hrvatske demokratske zajednice (HDZ) Andrej Plenković izjavio je jutros da će se u nastavku pregovara s Mostom o formiranju Vlade razgovarati o podeli resora i izrazio očekivanje da će do 14. oktobra, kada je konstitutivna sednica parlamenta, sve biti dogovoreno.\n"Danas tokom popodneva nastavljamo pregovore s Mostom. Ideja je da ove sedmice dogovorimo sve ono što je najbitnije s Mostom, kako smo i krenuli", rekao je Plenković novinarima po dolasku u stranačku centralu u Zagrebu.\nPovodom ocena medija da je novi krug pregovora svojevrsni "Dan D" posle koga će se znati hoće li HDZ i Most formirati vladu, Plenković je rekao da "sve ide normalno" i da nema potrebe da se podižu tenzije.\n"Što se mene tiče, rokovi su jasni - 14. oktobra je prva sednica idućeg saziva Sabora i do tada ćemo sve dogovoriti", rekao je Plenković koji je odbacio tvrdnje da se nalazi u vremenskom škripcu.\nOn je rekao da je moguće da na iduće konsultacije kod predsednice Hrvatske Kolinde Grabar-Kitarović, 10. oktobra, donese potrebnih 76 potpisa podrške kako bi dobio status mandatara.\nU javnosti se ocenjuje da će ovaj krug pregovora HDZ i Mosta biti najteži, budući da će se razgovarati o podeli funkcija. Iako je početak pregovora pratila dobra atmosfera izmedju potencijalnih partnera, u medjuvremenu su se otvorili ozbiljni problemi kada je reč o raspodeli resora.\nPrema pisanju Večernjeg lista, današnji nastavak pregovora u HDZ smatraju ključnim sastankom posle koga bi trebalo da bude jasnije ide li se u smeru formiranja zajedničke vlade ili će se tražiti druge mogućnosti.\nKao neke od mogućih opcija pominju se manjinska vlada HDZ, ali i saradnja te stranke sa Hrvatskom narodnom strankom i Hrvatskom seljačkog strankom, koje su na vanrednim parlamentarnim izborima nastupile na listi leve koalicije.\nMost bi navodno već danas trebalo da se izjasni o ponudi HDZ da dobije pet ministarstava i mesto potpredsednika Vlade, što je manje nego u dosadašnjoj vladi u kojoj Most ima šest ministara i potpredsednika. Uz to, obe stranke žele mesto predsednika Sabora.\nNa prevremenim parlamentarnim izborima 11. septembra, HDZ i partneri osvojili su 61 mandat u Saboru, a Most 13 s tim da računa i na jednog poslanika Živog zida, koji je napustio tu stranku. HDZ u sastavljanju vlade računa i na podršku osmoro poslanika nacionalnih manjina, medju njima i tri srpska.\nZa sastavljanje vlade treba podrška najmanje 76 od ukupno 151 poslanika u parlamentu. Prema Ustavu, predsednica dodeljuje mandat za sastavljanje Vlade osobi koja na temelju raspodele poslaničkih mesta i obavljenih konsultacija uživa poverenje većine poslanika.


Bolji odnosi SNS i SPS u cilju boljeg života građana - juGmedia\nZaštita državnih interesa u vidu pune podrške zajedničkom predsedničkom kandidatu Aleksandru Vučiću kroz normalizovanje odnosa Srpske napredne stranke i Socijalističke partije Srbije na lokalu, glavni su zaključci sa danas održanog sastanka između predstavnika ove dve partije sa juga Srbije.\nSaradnja je već započeta organizovanjem mitinga i prikupljanjem potpisa, kazao je Dragan Stevanović, član predsedništva SNS uz napomenu da akcenat današnjeg sastanka nije bio na temu ulaska SPS u vlast\nTokom razgovora između predstavnika Okružnih, Gradskih i opštinskih odbora SNS i SPS koji je održan u zgradi Načelstva svi akteri iskazali su visok nivo političke zrelosti, saglasni su visoki predstavnici obe partije.\n„Mi smo ovde da sprečimo da nacionalni i politički interes, na bilo kakav način opterete događaji i relacije iz prethodnog perioda i na taj način stvorimo uslove za relaksiranje odnosa ne vodeći sada računa ko će biti u vlasti, već da naši odnosi budu što kvalitetniji i da se taj kvalite preslika na živote građana“, rekao je Stevanović.\nU Srbiji postoji samo jedan put bez razmimoilaženja koji garantuje socijalnu pravdu, mir i svetlu budućnost saglasni su učesnici.\n„Ne može neko iz SNS i SPS biti opozicija Srbiji i njenoj budućnosti i zato mi je zadovoljstvo što smo pokazali da ta državotvorna orjentacija postoji i siguran sam da ćemo u budućem periodu na jedan veoma nijansiran, nežan politički način, vođeni razgovorom i dogovorom predstavnika naših rukovodioca na terenu doći do jednog modela bolje saradnje koji će biti u interesu svih građana i građanki širom Pčinjkog okruga u svim lokalnim samoupravama“, rekao je Branko Ružić, potpredsednik SPS tom prilikom.\nDenis Murić glumac pete festivalske večeri\nNIŠ - Mladog glumca Denis Murić, koji je u filmu "Ničije dete" u režiji Vuka Ršumovića brilijantno odigrao lik dečaka Harisa publika je proglasila…


Makron: Novi samit o okončanju rata na istoku Ukrajine za četiri meseca - Izazov\nNovi magazin 10. decembra 2019. 07:55\n„Napravili smo napredak u povlačenju, razmeni zarobljenika, prekidu vatre i političkom rašavanju“ i „tražili smo od naših ministara da rade sledeća četiri meseca… u cilju novog samita za četiri meseca“, rekao je francuski predsednik.\nRuski predsednik Vladimir Putin pozdravio je „važan korak“ ka deeskalaciji i rekao da će „Rusija učiniti sve što je do nje da se sukob okonča“.\n„Proces se razvija u pravom smeru zato što je došlo do razmene zarobljenika, zato što smo postigli dogovir o povlačenju vojnika i naoružanja u tri ključne tačke i zato što smo se našli u ovom Normandijskom formatu“, rekao je Putin nakon samita u Parizu.\nPredsednici Ukrajine, Rusije i Francuske, Volodimir Zelenski, Vladimir Putin i Emanuel Makron, i nemačka kancelarka Angela Merkel u Jelisejskoj palati pokušali da ožive mirovni sporazum iz 2015. godine koji zaraćene strane ignorišu.\nUoči samita u Parizu, Ukrajina i Rusija su u septembru postigli dogovor o razmeni zarobljenika i dogovorili se o povlačenju vojnika i teškog naoružanja. Rusija je takođe oslobodila tri ukrajinska ratna brod koje je zaplenila pre godinu dana.\nNormandijski format uspostavljen je u junu 2014. kada su, na marginama obeležavanja godišnjice savezničkog iskrcavanja u Normandiji u Drugom svetskom ratu, o ukrajinskom pitanju razgovarali nemačka kancelarka Angela Merkel i predsednici Rusije, Francuske i Ukrajine.


19:38 11.09.2017 (osveženo 10:09 12.09.2017) Preuzmite kraći link\nDok je Zapad čekao da američki predsednik Donald Tramp počne treći svetski rat, niko nije primetio da se vojna karta Bliskog istoka značajno promenila, sirijski konflikt se kreće ka završetku, a Bašar el Asad je pobednik ovog rata, piše Robert Fisk u „Indipendentu“.\nAutor je naglasio da u ovom trenutku sirijska vojska uspešno oslobađa Dejr el Zor, dok je Alep već potpuno oslobođen od militanata terorističke organizacije DAEŠ.\n„Izgleda da se sada dešava nezamislivo: vojska Bašara el Asada pobeđuje u tom ratu. Ne, ne izgleda, već je tako“, piše Fisk.\nNovinar navodi da su, na primer, Britanci već shvatili situaciju i počeli da izvode iz države svoje vojne instruktore, čiji zadatak je bila obuka pobunjenika koji treba da „obore Asadovu vladu“.\n„Regularne pobede sirijske vojske ukazuju da je sirijska vojska „okaljena u borbama“ najjača u regionu. Njeni vojnici se nisu borili na život, već na smrt i sada je u sirijskoj vojsci uspostavljena čvrsta saradnja, dok se rukovođenje vrši iz jedinstvenog komandnog centra“, naglasio je autor.\nNa ovaj način, zaključuje Fisk, Zapad nije primetio da se vojna karta Bliskog istoka značajno promenila, iako priznaju da će proći godine pre nego što Sirija i Irak budu potpunio obnovljene.


Ostali sportovi - Šah: Marko odličan u Beogradu, na turniru "Šahovske akademije šampiona"\nNapisano u kategoriji Ostali sportovi, 30 aprila, 2016\nNovootvorena elitna „Šahovska Akademija šampiona“ u vlasništvu naših proslavljenih reprezentativaca velemajstora Ivana Ivaniševića, Miloša Perunovića i Branka Tadića, organizovala je u sredu, 27.aprila u hotelu „Slavija“ u Beogradu svoj prvi kadetski turnir.\nOsim odmeravanja snaga, cilj ovog takmičenja bilo je okupljanje najboljih igrača naše države do 18 godina i promocija Akademije i šahovskog kampa na kome će neki od njih učestvovati. Koliko je turnir bio jak, svedoči činjenica da je FIDE rejting prvog nosioca bio preko 2300 poena, što je nivo internacionalnog majstora. Igralo se čak jedanaest kola, a tempo igre je bio brzopotezni, tri minuta po igraču sa bonifikacijom dve sekunde po potezu.\nJedini učesnik ovog prestižnog turnira iz našega grada bio je Marko Milanović, kadetski prvak Srbije. Njegov učinak je izvanredan, od oko 50 vrhunskih kadeta od kojih je bilo i više nego dvostruko starijih od njega, Marko je u apsolutnoj konkurenciji podelio četvrto mesto osvojivši 7 od 11 poena. Time je ostvario snagu igre (tzv. „rejting performans“) od bezmalo 200 poena iznad svog FIDE rejtinga i u klasi osvojio ubedljivo prvo mesto i zlatnu medalju. Nadamo se da će Marku ovaj rezultat pomoći da dodatno podesi svoje „nišanske sprave“ pred prestojeće Prvenstvo Srbije u redovnom i ubrzanom šahu, koje se uskoro održava u Kragujevcu.


Međunarodnom konferencijom o primeni mehanizama prevencije korupcije, koja se održava 13. i 14. decembra u Beogradu, Agencija za borbu protiv korupcije obeležava Međunarodni dan borbe protiv korupcije, uz podršku Misije OEBS u Srbiji i Vlade Republike Italije.\nKonferencija je usmerena na unapređenje razmene iskustva i dobrih praksi u oblasti sukoba interesa, kontrole imovine i prihoda javnih funkcionera, kontrole finansiranja političkih aktivnosti i procene rizika korupcije sa ciljem da doprinese jačanju saradnje u oblasti borbe protiv korupcije i uspostavljanju osnove za zajedničke napore u ovom domenu.\nDirektor Agencije za borbu protiv korupcije Dragan Sikimić naglasio je značaj međunarodne saradnje i razmene dobrih praksi u kontekstu pregovora Republike Srbije za članstvo u Evropskoj uniji, kao i činjenice da su prevencija i borba protiv korupcije među najkompleksnijim oblastima na tom putu. Dodao je i da je Agencija u procesu primene mehanizama prevencije korupcije posvećena uključivanju celog društva, odnosno drugih institucija, međunarodnih partnera, medija, civilnog društva i građana. Sikimić je izrazio zahvalnost Misiji OEBS u Srbiji, kao i Vladi Republike Italije što su podržali održavanje konferencije.\n“Misija OEBS u Srbiji spremna je da dalje razvija partnerstvo sa antikorupcijskim institucijama i svim relevantnim akterima u jačanju njihovih kapaciteta i mehanizama za delotvornu borbu protiv korupcije u Srbiji“, rekao je šef Misije OEBS u Srbiji, ambasador Andrea Oricio. “Misija podržava zemlju domaćina i njene institucije posredstvom pružanja stručne pomoći i osnaživanja regionalnog pristupa, ohrabrujući pritom njeno puno vlasništvo nad rezultatima“.\nAmbasador Italije u Srbiji Karlo Lo Kašo naglasio je da je podrška Italije Srbiji u naporima u borbi protiv korupcije direktna posledica nasleđa Samita u Trstu održanog 2017. godine, kao izraz posvećenosti jačanju nezavisnosti antikorupcijskih institucija Zapadnog Balkana. „Prevencija i borba protiv korupcije nije samo značajna za proces pristupanja Evropskoj uniji, nego je cilj sama po sebi“, dodao je ambasador Lo Kašo. „Bićemo usmereni na Srbiju u domenu saradnje u ovoj oblasti, sa ciljem kreiranja boljeg poslovnog okruženja, podsticanja stranih investicija, razvijanja socijalne kohezije i vladavine prava“.\nGeneralna skupština Ujedinjenih nacija usvojila je UN Konvenciju protiv korupcije 31. oktobra 2003. godine te odredila 9. decembar kao Međunarodni dan borbe protiv korupcije sa ciljem podizanja svesti o korupciji i ulozi Konvencije u prevenciji i borbi protiv korupcije. UN Konvencija stupila je na snagu 2005. godine i iste godine je ratifikovala Republika Srbija.\ndirektor Agencije Dragan Sikimić\nOEBS / Milan Obradović


Muzzik TV | Muzički portal - Rileyy Lanez iskreno o ljubavi u pesmi 4U\nRileyy Lanez iskreno o ljubavi u pesmi 4U\nDa mladi vokali dominiraju na svetskoj muzičkoj sceni dokazuje dvadesetogodišnja Rileyy Lanez\n06. 12. 2021. 17:34\nRileyy iza sebe ima već nekoliko uspešnih pesama, veliki broj fanova širom planete i talenat koji sija kao zvezda na muzičkom nebu. Svoje pesme od srca i iskreno deli sa publikom, a oni odgovaraju čestitkama za stihove koji ih pogađaju.\nMnogi ljudi kroz Rileyyinu muziku prepoznaju delove sebe, poistovećujući se sa rečima koje peva. Tako je bilo i sa prethodnim pesmama, ali najviše sa najnovijom pod imenom 4U koja je samo za nekoliko dana prikupila veliki broj pozitivnih komentara. Pesma govori o svemu onome što ljubav između dve osobe zapravo predstavlja, o usponima i padovima, kao i preprekama koje prelazimo radi nekog drugog.\nRođena i odrasla u Bronksu, pevačica i tekstopisac daje svu svoju kreativu i ljubav kada je u pitanju stvaranje smislene R&B muzike.\nU maju prošle godine, Lanez je objavila svoj izuzetan singl I’m Leaving, koji za sada vizuelno pozdravlja preko 7,6 miliona pregleda. Kao njeno prvo zvanično izdanje za Colombia Records, ona se ponosi time što piše balade sa kojima se vršnjaci njenih godina mogu povezati širom sveta.\nRileyy je takođe pokrenula svoju vlog seriju pod nazivom LANEZ LIFE, pokazujući njenu prizemnu ličnost i njenu nepokolebljivu ljubav i strast prema muzici. Ona kaže: „Zaista sam raznolika sa pesmama koje pravim".\nrileyy lanez 4u im leaving columbia records lanez life


Pomerajući stubići zabranili saobraćaj na gradskom šetalištu - East Side portal\nPomerajući stubići zabranili saobraćaj na gradskom šetalištu\nNadležni su postavljanjem pomerajućih metalnih stubića na ulazu u Pešačku zonu kod AIK banke zatvorili negotinsko šetalište sa svih strana. Time je konačno saobraćaj u ovom delu grada – zabranjen.\nMotornim vozilima, u skladu sa Rešenjem o posenom režimu saobraćaja u pešačkoj zoni naseljenog mesta Negotin i izmenama i dopunama tog rešenja, onemogućen je saobraćaj u centralnoj pešačkoj zoni. Ona se prostire od ulice JNA do ulice Stanka Paunovića i obuhvata deo ulice Kraljevića Marka i delove trgova Đorđa Stanojevića i Stevana Mokranjca.\nPostojećim rešenjima, Odeljenje Opštinske uprave opštine Negotin, nadležno za poslove saobraćaja, omogućilo je dostavnim vozilima, odnosno onima koji vrše snabdevanje preduzeća, radnji i ugostiteljskih objekata u tom delu grada da u pešačku zonu ulaze u periodu od 6 do 10 časova, ali samo onima čija je ukupna masa do tri i po tone.\nVozila čija je ukupna masa veća od tri i po tone, a služe za potrebe građenja, izvođenja radova na adaptaciji, sanaciji i održavanju objekata, kao i onima koji služe za održavanje svečanosti, priredbi, izložbi i drugih posebnih potreba, moći će da na osnovu prethodno pribavljene saglasnosti upravljača opštinskih puteva, odnosno ulica u pešačku zonu uđu u periodu koji im odobri Opštinska uprava.\nVozila koja služe za potrebe selidbe odobren je ulazak u pešačku zonu u periodu od 23 časa do 9 sati, a specijalnim vozilima za prevoz novca i vrednosnih papira u periodu od 8 do 16 časova.\nZabrana se ne odnosi na vozila državnih organa, organizacija i stranih delegacija, na sanitetska i vozila vatrogasne službe, na putnička vozila za prevoz osoba sa invaliditetom. U pešačku zonu uz radni nalog tokom čitavog dana moći će da ulaze i vozila kojima se vrše intervencije negotinskog JKP„Badnjevo“, drugih javnih preduzeća, čiji je osnivač opština Negotin, kao i javnih preduzeća, čiji je osnivač Republika Srbija.\nOvom merom, opština Negotin namerava da stane na put nekontrolisanom parkiranju na gradskom šetalištu, ali i besomučnih vožnji kroz ovaj deo grada.\nTokom jula, lokalna samouprava je postavila 65 stubića na ulazima u pešačku zonu kod Komercijalne i Jubanke, kao i u delu između hale sportova i bivšeg komiteta prema Umetničkoj školi.\nOd ranije su ograđeni i pravci kod osnovne škole „Vuk Karadžić“, prema zgradi policije i u delu kod Snack bara.\nopština Negotin\tpešačka zona\tstubići\tšetalšte\n06 # neko ko je otišao 20-09-2017 15:50\nslaba vajda. To će do proleća sve da bude polomljeno od strane bizMismena i drugih "pametnjakovića!.\n18 # paun 20-09-2017 12:19\npo slici se jasno vidi koliko uspešna zabrana


Svi građani Srbije stariji od 16 godina, koji su do 31. maja dobili bar jednu dozu vakcine protiv koronavirusa, od 1. do 15. juna mogu da se prijave za pomoć od 3.000 dinara, a novac će dobiti do 20. juna.\nGrađani mogu da se prijave za pomoć preko linka pmi.trezor.gov.rs. Ministar finansija Siniša Mali rekao je da je prijava za 3.000 dinara jednostavna – potreban je JMBG, broj lične karte i naziv banke u kojoj imate otvoren račun. Ukoliko nemate račun u banci, u prijavi je potrebno samo navesti naziv banke i račun će vam biti automatski otvoren.\nNaknadno je saopšteno da svi oni koji se od 1. juna u ponoć prijave za vakcinaciju i vakcinišu se u narednih sedam dana, mogu takođe da dobiju pomoć od 3.000 dinara.\nMinistar finansija je pozvao sve vakcinisane građane Republike Srbije da se prijave za 3.000 dinara.\nOn je napomenuo da je sistem za prijavu već razrađen i da odlično funkcioniše.\nPoslednji put izmenjeno 13 septembar 2021\nViše iz ove kategorije « Počela je prijava vakcinisanih građana za 3.000 dinara\tKonkurs za kupovinu seoskih kuća: Država obezbeđuje do 1,2 miliona dinara »


Ministar vanjskih poslova BiH Igor Crnadak sastao se sa komesarom za trgovinu za Evropu kraljice Ujedinjenog Kraljevstva VB i SI Andrew Mitchellom\nMinistar vanjskih poslova Bosne i Hercegovine Igor Crnadak sastao se 14. maja 2019. godine sa komesarom za trgovinu za Evropu kraljice Ujedinjenog Kraljevstva Velike Britanije i Sjeverne Irske Andrew Mitchellom.\nU fokusu razgovora ministra Crnatka i komesara Mitchella bili su odnosi između BiH i Ujedinjenog Kraljevstva, aktuelna situacija i evropske integracije u BiH, regionalna saradnja te pitanja u vezi s Brexitom.\nMinistar Crnadak izrazio je zadovoljstvo zbog dobrih odnosa i saradnje između dvije zemlje te kontinuirane podrške Ujedinjenog Kraljevstva u reformskom procesu i ubrzanja EU integracija u Bosni i Hercegovini. Izvijestio je komesara Mitchella o situaciji u BiH, procesu formiranja vlasti nakon Općih izbora održanih prošle godine kao i glavnim vanjskopolitičkim prioritetima BiH – evropskim integracijama i regionalnoj saradnji. Izrazio je nadu da će se aktivnosti u vezi s formiranjem vlasti na svim nivoima uskoro okončati kako bi BiH mogla, nakon mišljenja Evropske komisije krajem ovog mjeseca, uskoro postati i zvanični kandidat za članstvo u EU. S tim u vezi, naglasio je da očekuje da BiH nastavi proces reformi, sa posebnim naglaskom na borbu protiv korupcije i uspostavljanje vladavine prava te povratka povjerenja u institucije.\nKomesar Mitchell je najavio da će Ujedinjeno Kraljevstvo nastaviti podržavati reformske procese kao i evropske integracije u BiH te da će, unatoč Brexitu, njena prisutnost u BiH i regiji biti i dalje značajna. Naglasio je da je dokaz tome i udvostručena pomoć regionalnom razvoju koju je Ujedinjeno Kraljevstvo ponudilo tokom Samita o Zapadnom Balkanu u Londonu u julu 2018. godine. Istakao je da izlazak Ujedinjenog Kraljevstva iz EU neće uticati na odnose između BiH i Ujedinjenog Kraljevstva.\nNa sastanku je zaključeno da bi u kontekstu Brexita, na bilateralnoj osnovi, dvije zemlje trebale ugovorno regulirati oblasti koje su bile uređene kroz multilateralne sporazume sa EU, posebno kada je riječ o partnerstvu i trgovini te izvršiti prilagodbu Sporazuma o stabilizaciji i pridruživanju EU/BiH.


ŠEST ZLATNIH MEDALJA za KK "Užice" na MOSI igrama - PressLider.rs\nŠEST ZLATNIH MEDALJA za KK „Užice“ na MOSI igrama\n8. jula 2018. Marina Trmčić\t0 Comments KK "Užice", MOSI igre, Priboj, zlatne medalje\nNa MOSI igrama u Priboju, koje su se održalavale u periodu od 04. do 08.jula, karatisti Užica su zabeležili veliki uspeh osvojivši šest zlatnih medalja, jednu srebrnu i jednu bronzanu medalju.\nUžičani su od sedam finala uspeli da osvoje 6 zlatnih. Osvajači zlatnih medalja su: ekipa Užica u borbama u sastavu Didanović Marko, Krstin Željko i Jeremić Nebojiša. Ekipa u katama u sastavu Gajić Petra, Bajić Marija i Jana Ilić.\nU pojedinačnoj konkurenciji borbe Nevena Nikolić je osvojila dve zlatne medalje, u apsolutnoj kategoriji i u kategoriji -68 kg, Željko Krstin je osvojio zlatnu medalju u apsolutnoj kategoriji i srebrnu u kategoriji -78 kg, Marko Didanović je osvojio zlatnu medalju u kategoriji +78 kg.\nLidija Trmčić je uspela da osvoji bronzanu medalju u disciplini kate pojedinačno. Pored osvojenih medalja, osvojena su tri četvrta mesta i to: ženska ekipa u borbama, Jana Radović u kategoriji -61 kg i Petra Gajić kate pojedinačno.\n„Postigli smo veliki uspeh osvajanjem 8 medalja na MOSI igrama, a sa 6 zlatnih smo najuspešniji. Kvalitet karate takmičenja je bio na zavidnom nivou, a velikom borbom smo uspeli da budemo najbolji. Ponosan sam kao trener jer su ekipu grada predstavljali članovi karate kluba „Užice“, rekao je trener Živan Ršumović.\n← Spektakl sporta i humanosti: TROJKA IZ BLOKA na Gradskom trgu u Čačku\nHEPENING na DRINI: „25 godina na najlepših 25 kilometara“ →


Ivancov: Incko izvrće činjenice\n18. avgust/kolovoz, 2017.\nPetr Ivancov, ruski ambasador u BiH\nAmbasador Rusije u BiH Petar Ivancov ocenio je kao izvrtanje činjenica tvrdnju visokog predstavnika Valentina Incka da odluka Ustavnog suda BiH o knjiženju perspektivne vojne imovine odgovara stavu Upravnog odbora Saveta za sprovođenje mira i da vlasti Republike Srpske moraju omogućiti to knjiženje na BiH, uključujući objekat u Han Pijesku.\n"Nažalost, visoki predstavnik ponovo izvrće činjenice", izjavio je Ivancov Srni.\nPrema njegovim rečima, u odluci Upravnog odbora Saveta za sprovođenje mira o primeni programa "pet plus dva" govori se o podeli državne i vojne imovine, a ne o njenom knjiženju neposredno na zajedničke institucije.\nIvancov je istakao da zastupa stav da pitanja koja se neposredno tiču interesa jednog od entiteta ne mogu biti rešena bez njegovog učešća.\n"Ovo je jedan od postulata državnog uređenja BiH", rekao je Ivancov.\nOn je podsetio na osnovni princip Dejtonskog sporazuma koji glasi da bitne odluke za BiH i entitete moraju biti rezultat saglasnosti sva tri naroda.\nOHR je juče izrazio punu podršku svim nadležnim organima u procesu knjiženja perspektivne vojne imovine na BiH što je, kako je navedeno u saopštenju, skladu sa stavom koji zastupa Upravni odbor Savjeta za sprovođenje mira.\n"Organi Republike Srpske moraju omogućiti knjiženje sveukupne perspektivne vojne imovine koja se nalazi na teritoriji Republike Srpske, te u tom kontekstu moraju, takođe, sprovesti i odluku Suda BiH u predmetu Han Pijesak", saopšteno je iz OHR-a.\nUstavni sud BiH odbio je kao neosnovanu apelaciju Republike Srpske podnesenu protiv presuda Suda BiH, kojima je naloženo da vojni objekat "Veliki Žep" na Han Pijesku bude uknjižen na BiH.\nPresudama Suda BiH, koje su donesene 2015. i 2016. godine Republička uprava za geodetske i imovinsko-pravne poslove obavezana je da uknjiži na BiH objekat i zemljište površine 11.474 metra kvadratna na Han Pijesku, te da nad njima budu izbrisana sva prava Republike Srpske.\nU Republičkoj upravi za geodetske i imovinsko-pravne poslove Srni je rečeno da nema uslova za sprovođenje presude Suda BiH o upisu imovine u Han Pijesku.\nSrpsko privilegovanje severa Kosova\nMilion eura godišnje za bolji porod u BiH?


Nemački predsednik podnosi ostavku - BIZlife\n17/02/2012 | 11:02\nNemački predsednik podnosi ostavku\nPredsednik Nemačke Kristijan Vulf saopštiće danas da podnosi ostavku na funkciju šefa države, javila je nemačka agencija DPA.\nVulf ostavku podnosi nakon što je državno tužilaštvo Hanovera sinoć saopštilo da je pokrenulo postupak za ukidanje imuniteta predsednika, što je prvi put u istoriji Nemačke da je državno tužilaštvo zatražilo ukidanje imuniteta za šefa države, da bi otvorilo put za otvaranje istrage zbog sumnje da je Vulf, dok je bio predsednik vlade Donje Saksonije, izvlačio korist na osnovu funkcije. Savezna kancelarka Angela Merkel otkazala je za danas planirano putovanje u Rim na razgovore sa premijerom Italije Mariom Montijem, a iz njenog ureda takođe je za danas najavljeno posebno saopštenje.\nVulf je sredinom decembra došao na udar oštre kritike nakon što se ispostavilo da je od bogatih prijatelja uzeo privatan kredit za kupovinu kuće. Nakon toga mediji su počeli da izveštavaju o nizu spornih Vulfovih aranžmana sa prijateljima i poznanicima iz sveta biznisa. Tužilaštvo ukidanje imuniteta sada traži da bi ispitalo sumnju da je Vulf, dok je bio šef pokrajinske vlade, izvlačio korist na osnovu funkcije. Sporna je pri tome posebna veza sa filmskim producentom Davidom Grenevoldom. Njemu je vlada Donje Saksonije, dok joj je predsednik bio Vulf, odobrila pokriće za kredit u iznosu od četiri miliona evra.\nMediji su u vezi sa ovim slučajem izvestili da je Grenevold platio boravak predsednika u luksuznom hotelu na ostrvu Zilt u Severnom moru, ali i da je njegova producentska firma postojala samo na papiru. Vulfova pres-služba je na to saopštila doduše da je predsednik Grenevoldu u gotovini vratio novac za boravak u skupom hotelu, ali su se i potom u medijima prethodnih dana stalno pojavljivale priče o spornim vezama predsednika sa Grenevoldom.\nO ukidanju imuniteta odlučuju dva doma nemačkog saveznog parlamenta. Opoziciona Socijaldemokratska partije Nemačke (SPD) već je najavila da će glasati za zahtev tužilaštva.\nVulf više ne uživa ni nepodeljenu podršku stranaka vladajuće koalicije koju čine Hrišćansko-demokratska unije (CDU) kancelarke Merkel i Liberali (FDP).\nViše političara ovih stranaka oštro je kritikovalo Vulfa i posredno mu već ranije savetovalo da razmisli o ostavci smatrajući da njegovo držanje šteti ne samo ugledu Nemačke u svetu, već i ugledu funkcije šefa nemačke države. Savezna kancelarka Merkel je pak, od izbijanja afere, u dva navrata saopštila da Vulf uživa njeno puno poverenje i da očekuje da će i u budućnosti kao predsednik države davati značajan doprinos nemačkoj politici.\nNavala na slobodna radna mesta u “Kolubari”\nKarakas bira kupce nafte


Novi Sad sa 8,5 miliona dinara pomaže rad udruženja poljoprivrednika - AgroSmart\nGrad Novi Sad raspisao je Javni poziv za dodelu subvencija za programske aktivnosti udruženja iz oblasti poljoprivrede na teritoriji Grada za 2021. godinu.\nIz budžeta će se dodeliti 8.500.000,00 dinara, a iznos subvencija je do 100 odsto od ukupno prihvatljivih troškova iz prijave.\nNamera dodele sredstava je poboljšavanje uslova rada poljoprivrednih udruženja, a maksimalan iznos sredstava po jednoj prijavi je 1.000.000, 00 dinara.\nIzmeđu ostalog budžetskim sredstvima finansiraće se: nabavka opreme za pakovanje, nabavka lekova i preparata, opremanje distributivnih centara, izrada softvera, štampanje časopisa, reklamnog materijala i slično.\nRok za podnošenje prijava sa potrebnom dokumentacijom je 28.05.2021 do 15.30 h.\nKompletan tekst Poziva može se pogledati na zvaničnom sajtu Grada.\nZa sve dodatne informacije zainteresovani mogu da pozovu 452-414 i 66-14-085\nnovi sad poljoprivreda udruženja


OBNOVLJENA NEFORMALNA PARLAMENTARNA GRUPA ZA ODRŽIVI RAZVOJ U NARODNOJ SKUPŠTINI REPUBLIKE SRBIJE\nDanas je u hotelu Metropol održan prvi od niza treninga namenjenih narodnim poslanicima koji uz svoje postojeće aktivnosti u odborima i parlamentarnim delegacijama imaju poseban interes da se angažuju po nekim pitanjima održivog razvoja, sa posebnim akcentom na pitanja populacije (reproduktivno zdravlje i starenje). Pitanje održivog razvoja je jedno od ključnih pitanja o kojima će…\nOdržana konferencija #PRacka 2014\nPrva nacionalna konferencija o primeni PR-a u organizacijama civilnog društva #PRacka održana je danas u sali Amerikana u Domu Omladine, i okupila je 70 predstavnika organizacija civilnog društva iz cele Srbije i 20 predavača iz oblasti online marketinga, weba, jezika, pisma, kao i PR menadžera/ki iz biznis, civilnog i javnog sektora. Konferenciju su organizovala udruženja građana…\nUG Srbija u pokretu proslavilo je svoj prvi jubilej – pet godina postojanja. Članovi i članice i prijatelji sinoć su se okupili u Jazz Kafanici Bajloni i podsetili kako je mala grupa ljudi od prvog sastanka na krovu Palate Albanija rasla. Pre pet godina iz gomile problema koji potresaju Srbiju, rešili smo da počnemo sa…\nPredrag Stojičić:”Bez hrabrosti građana neće biti promene sistema” Oko 1000 SMS poruka stiglo je na broj telefona 061/2444424 tokom prvih godinu dana rada SMS servisa. “Rezultati pokazuju da ne postoji deo Srbije koji je imun na korupciju, i da postoji strah građana da stanu imenom i prezimenom iza krivičnih prijava i tako omoguće…


Izvoz iz BiH u prvom polugodištu porastao za 31,1 posto\nIzvoz iz Bosne i Hercegovine u prvih šest mjeseci ove godine iznosio je šest milijardi i 489 milona KM, što je za 31,1 posto više nego u istom periodu lani, dok je uvoz iznosio devet milijardi i 613 miliona KM i veći je za 19,8 posto.\nPokrivenost uvoza izvozom je iznosila 67,5 posto, dok je vanjskotrgovinski robni deficit iznosio tri milijarde i 124 miliona KM, podaci su Agencije za statistiku BiH.\nIzvoz u zemlje CEFTA je iznosio jednu milijardu i 16 miliona KM, što je za 31 posto više nego u istom periodu lani, dok je uvoz iznosio jednu milijardu i 215 miliona KM, što je više za 21,6 posto. Pokrivenost uvoza izvozom sa zemljama CEFTA-e iznosila je 83,6 posto.\nIzvoz u zemlje EU je iznosio četiri milijarde i 825 miliona KM, što je za 33,3 posto više nego u istom periodu prošle godine, dok je uvoz iznosio pet milijardi i 815 miliona KM, što je više za 19,8 posto. Pokrivenost uvoza izvozom sa zemljama EU iznosila je 83 posto.\nIako je visok procenat rasta izvoza posljedica činjenice da je u istom periodu prošle godine izvoz bio manji uslijed ekonomskih posljedica pandemije, to ne umanjuje pozitivna kretanja u robnoj razmjeni koja BiH bilježi u ovoj godini.


Lufthansa i EasyJet među sedam ponuđača za Alitaliju | Analitika - Informativni Portal\nLufthansa i EasyJet među sedam ponuđača za Alitaliju\nNjemačka Lufthansa i britanska niskotarifna aviokompanija EasyJet su dvije od sedam kompanija koje su do ponedjeljka predale ponude za Alitaliju, ali proces spašavanja te italijanske kompanije će se vjerovatno odužiti do kraja naredne godine.\nObjavljeno: 17. 10. 2017 - 16:19 Promjenite veličinu teksta: A A A\nAlitalia, koja je poslovala s dobiti tek nekoliko puta u svojoj 70-godišnjoj istoriji, ranije ove godine stavljena je pod posebnu upravu, nakon što je osoblje odbacilo plan o smanjenju plata i broju radnih mjesta, javlja regionalni portal SEEbiz.\nDo ponedjeljka, kada je bio krajnji rok za podnošenje obavezujućih ponuda za djelove ili cijelo poslovanje vazduhoplovne firme, stiglo je sedam ponuda, ali bez konkretnijih detalja. Ostaje nejasno je li koja od ponuda podnesena za cijelu kompaniju. I Lufthansa i EasyJet su kazali da su oni samo zainteresovani za djelove firme.\nTo možda neće naići na odobravanje zvaničnog Rima, koji vazduhoplovnu kompaniju želi prodati u komadu kako bi minimizovao uticaj na 12 hiljada zaposlenih u firmi.\nRim je isključio renacionalizaciju Alitalije, firme koja je nekad bila simbol italijanskog poslijeratnog ekonomskog uzleta. Međutim, trenutno se na domaćem tržištu bori s niskotarifnim prevoznicima i brzim vozovima, a u cilju vraćanja na put dobiti nije i dovoljno uložila u udaljene letove koji donose više marže.\nLufthansa nije iznijela detalje svoje ponude, ali su iz kompanije kazali da uključuju planove za nešto što su nazvali novom Alitalijom, koja bi mogla razviti dugoročne ekonomske izglede.\nItalijanski list Corriere della Sera objavio je da je Lufthansa ponudila 500 miliona eura za akviziciju aviona, dozvola za slijetanje na aerodromima i vazduhoplovnog osoblja. Citirajući tri anonimna izvora, list navodi kako je njemačka firma takođe predložila smanjenje broja radnika u Alitaliji 50 odsto u odnosu na sadašnji broj.\nEasyJet je, ipak, poručio da je zainteresovan za određenu imovinu restrukturisane Alitalije, ne navodeći detalje.\nPonuđači imaju rok do 30. aprila naredne godine za poboljšanje njihovih ponuda.\nOčekivalo se da će posao biti zaključen u novembru, ali je prošle sedmice rok produžen, što otvara pitanje kada će taj posao biti sklopljen, s obzirom na pripreme Italije za generalne izbore koji se održavaju početkom naredne godine.\nTagovi: alitalia lufthansa easyjet


Izvor: VOA, 10.Sep.2019, 16:06\nKošarkaška reprezentacija Srbije doživela je i drugi uzastopni poraz na Svetskom prvenstvu u Kini - 97:87 (25:23, 29:26, 14:18, 29:20) protiv Argentine, ali za razliku od onog pre dva dana od Španije, ovaj ih je eliminisao iz borbe za medalje. Uz selekcije SAD, Španije, Francuske i Australije, Srbija je pred početak šampionata važila za favorita za najviši plasman, što su izabranici Saše Đorđevića i opravdali u uvodnoj fazi sa četiri ubedljive pobede, doduše protiv timova, kao što su Angola, Filipini, Portoriko i Italija, koja je kako se pokazala bila jedini relativno ozbiljniji protivnik. Španija je iznenadila vicešampione sa poslednjeg svetskog šampionata u utakmici koja nije uticala na plasman u četvrtfinale, a Argentina potpuno raspršila snove o polufinalu sa selekcijom SAD i eventualnom borbom za medalju. Iako to više nije onaj tim Argentine, koji je igrao finale Svetskog prvenstva i osvajao olimpijske igre, južnoamerička selekcija, predvođena veteranom Luisom Skolom, kojem je ovo peti svetski šampionat, kontrolisala je utakmicu skoro čitavih 40 minuta. Srbija je povela jednom na kraju prve četvrtine, i jednom na početku poslednje - 70:68 posle trojke Marka Gudurića, ali u naredna dva napada, posle dobre odrbrane, nije uspela da se "odlepi". Usledile su dve trojke Argentine, i serija kojom su Južnoamerikanci stigli do dvocifrene razlike, najveće na utakmici i sačuvali je do kraja. Za plasman u finale, Argentinu očekuje duel sa pobednikom utakmice SAD - Francuska, dok će Srbija u borbi za plasman od 5. do 8. mesta igrati sa poraženim iz tog meča. U drugom četvrtfinalu dana Španija je pobedila Poljsku - 90:78 i ;eka pobednika duela Australija - Češka. A dok su SAD, Argentina i Australija već osigurali plasman na olimpijske igre u Tokiju sledeće godine, pet evropskih ekipa bori se za dva mesta, koja vode direktno u Tokio. Ostale tri će u kvalifikacije, sledećeg leta.\nIzvor: Sportske.net, 10.Sep.2019\nKošarkaši Srbije ostali su bez medalje na Mundobasketu u Kini gde su u četvrtfinalu ispali od Argentine rezultatom 97:87 (23:25, 26:29, 18:14, 29:20). Iskoristili su "gaučosi" činjenicu da su sudije dozvolile dosta čvrstu igru, pa su u kombinaciji sa sjajnim šuterskim partijama ...


Odvlače pažnju vozaču, ali ih svi proizvođači ugrađuju | Tuzlanski.ba\nDijeljenja: | 9.10.2017. u 9:55\nMultimedijalni uređaji sa “touchscreen” ekranima gotovo da su postali standardni dio opreme svakog novog automobila, uprkos tome što ne doprinose većoj bezbjednosti saobraćaja.\nProizvođači automobila sve više funkcija i podešavanja u vozilima grupišu na ekrane osjetljive na dodir, pa je i za najmanje promjene parametara pojedinih komandi u vožnji potrebno skrenuti pogled sa puta ispred sebe, čime se povećava opasnost od saobraćajne nezgode.\nNeprofitna američka organizacija AAA Foundation for Traffic Safety, koja je posvećena povećanju bezbjednosti saobraćaja u SAD, istraživala je koliko su multimedijalni sistemi u vozilima komplikovani i koliko ekrani osjetljivi na dodir pojedinih modela automobila odvlače pažnju u vožnji.\n“Vozači žele tehnologiju koja je bezbjedna i jednostavna za korištenje, ali mnoge funkcije na savremenim multimedijalnim sistemima previše su kompleksne i ponekad frustriraju vozače”, objašnjava direktor AAA, Marshal Doni.\nIstraživanje koje je sprovela ova organizacija obuhvatilo je 130 vozača i 30 novih modela automobila sa fabričkim multimedijalnim uređajima. Reakcije vozača i stepen ometenosti za volanom tokom upotrebe “touchscreena” beleženi su pomoći kamera, ali su korištene i razne mentalne vježbe kako bi se utvrdilo koliko odsustvo pažnje utiče na koncentraciju u vožnji.\nVozači su dobijali razne zadatke tokom testova upotrebe ekrana osjetljivih na dodir, od najobičnijeg traženja radio stanice, pa do obavljanja telefonskih razgovora pomoću multimedijalnog sistema.\nPored toga što im “touchscreen” zaokuplja pažnju koja bi trebalo da je usmjerena na saobraćaj, on ih dodatno frustrira ukoliko je operacija komplikovanija, što još više povećava nivo dekoncentracije u vožnji. Na kraju, testirani modeli su klasifikovani u nekoliko kategorija, u zavisnosti od nivoa ometanja vozača tokom upotrebe “touchscreena”.\nMeđu modelima za čije multimedijalne sisteme je na osnovu korisničkog interfejsa ocijenjeno da “umjereno” odvlače pažnju su, na primjer, Hyundai Santa Fe i Toyota Corolla. Među onima koji izazivaju “visok stepen” ometenosti kod vozača su Ford Fusion (Mondeo), Jeep Grand Cherokee Limited, Kia Sorento i Toyota Rav4.\nModeli kod kojih upotreba “touchscreena” dovodi do “izrazito visokog stepena” odvlačenja pažnje za volanom su, između ostalih, Audi Q7, Ford Mustang, Honda Civic, Mazda3, Tesla Model S, Volvo XC60 T5 Inscription…\nSvi testirani automobili su sa amerčkog tržišta, a AAA je rezultate istraživanja prezentovao proizvođačima automobila sa ciljem da unaprede način korištenja multimedijalnih sistema i ekrana osjetljivih na dodir u svojim modelima. (b92)\nKljučne riječi: automobili, pažnja, saobraćaj, sigurnost, touchscreen


VojvodinaCafe - Paprika iz Ljutova u prodavnicama EU\nVest objavljena: 25.05.2012 00:02\n- Prelazak sa konvencionalne u organsku proizvodnju zahtevao je potpuno zaokret u odnosu na dotadašnji rad, počevši od predsetvenih radova pa do samog plasmana gotovog proizvoda. Umesto veštačkog đubriva koriste se prirodni minerali i organska đubriva, sintetičke preparate u zaštiti zasada zamenili su preparati na bazi lekovitog bilja, a da bi se dobili odgovarajući sertifikati EU, potrebno je ispoštovati i stroge zahteve, o unošenju sirovina, propisanim količinima otpada, načinu pakovanja, ambalaži i distribuciji, objašnjava Mamužić.\n- Za sada u zemlje Evropske unije direktno izvozimo samo začinsku papriku, jer još nismo dostigli dovoljno visok nivo proizvodnje kada je kvantitet u pitanju, ali veliki broj naših proizvoda otkupljuju veći prerađivači koji se bave daljim izvozom. I na domaćem tržištu je sve veća potražnja za našim svežim paradajzom, paprikom i kupusnjačama, a ne zaostaju ni žitarice koje mi meljemo na vodeničkom kamenu i proizvodimo nekoliko vrsta brašna – naglašava poljoprivrednik iz Ljutova.\nIako je „Biofarma Mamužić“ bila zamišljena isključivo kao porodično gazdinstvo, na kome su, osim Josipa radili još njegova majka, supruga i dvoje dece, u poslednje vreme potreba za radnicima, pre svega sezonskim, je sve veća. Razmišlja se i o dodatnom proširenju proizvodnje, jer je postignut dogovor sa Predškolskom ustanovom „Naša radost“ iz Subotice, koja ima ambiciju da se deca u njenim objektima isključivo hrane proizvodima organskog porekla.\n- Ove godine smo počinjemo da realizujemo taj projekat, a ako sve bude u redu i nastavimo saradnju i naredne godine, proširenje proizvodnje će biti neminovno – zaključio je Josip Mamužić.


Android revija » Vip u organizaciji CEV Evropsko prvenstvo u odbojci na pesku – Novi Sad Masters 2013 Vip u organizaciji CEV Evropsko prvenstvo u odbojci na pesku – Novi Sad Masters 2013 – Android revija\nKompanija Vip mobile i Odbojkaški savez Srbije petu godinu za redom organizuju prestižno takmičenje u odbojci na pesku pod patronatom Evropske odbojkaške konferedacije (CEV), koje će se održati od 16. do 20. jula u Novom Sadu. U okviru ,,Novi Sad Masters 2013’’ turnira, plaža Štrand ugostiće najbolje muške ekipe starog kontinenta, koje će se boriti za plasman i poene na CEV i FIVB rang listi, kao i za novčane nagrade iz fonda ukupne vrednosti od čak 25.000 evra.\nZa najmlađe posetioce turnira uzrasta do 14 godine i ove godine biće organizovana Vip Beach Masters škola odbojke, koju će na zadovoljstvo mališana, ponovo voditi naš proslavljeni odbojkaš Vanja Grbić. Školica odbojke, kroz koju je prethodne sezone prošlo više od 2000 dece, biće organizovana od srede do petka (17-19. jul) u 10 i 17 časova, kao i u subotu (20. jul) u 14 časova. Svi zainteresovani klinci moći će potpuno besplatno da nauče osnove ovog sporta, a za školu nije potrebno prijavljivanje, već samo da deca dođu na terene na plaži Štrand.\nUlaz na sve turnire je besplatan, a organizatori obećavaju vrhunska sportska nadmetanja, sjajnu atmosferu na tribinama i atraktivan muzički program i nagrade za gledaoce.\nVip u organizaciji CEV Evropsko prvenstvo u odbojci na pesku – Novi Sad Masters 2013 was last modified: July 9th, 2013 by Goran Aničić\nCEVCEV Evropsko prvenstvoEvropsko prvenstvoFIVBMasters 2013Novi Sad Masters 2013odbojka na pesku\nDuplo više sadržaja u Vip postpejdu u...


Odnos SNS i SPS doveden je u pitanje kada je otkriveno da su pojedini članovi SPS učestvovali na demonstracijama ispred Skupštine Srbije, poput sina Dačićevog savetnika Petra Škundrića, ali i doskorašnjeg savetnika ministra ekologije Gorana Trivana, Srđana Stankovića, koji je pozivao na rušenje vlasti i iznosio uvrede na račun predsednika Srbije Aleksandra Vučića. Na listu pobunjenika pre dva danas upisao se i potpredsednik SPS Novica Tončev, koji je zapretio blokadom auto-puta Beograd - Skoplje ako još neko od direktora javnih preduzeća iz redova socijalista bude smenjen.\nNajoštrije osuđujem izjavu Novice Tončeva, nije smeo uopšte da izgovori pojam "blokada saobraćajnica". Ali nešto nisam video ni Vučićeve partnere sa izborne liste da ga brane prethodnih dana, kaže Dačić\nReagujući na sve to, Dačić je ocenio da se iza svih dešavanja krije pobuna dela stranke koju vodi, ali i poručio da će po cenu ostavke ostati uz SNS.\n- Neću raditi protiv predsednika Aleksandra Vučića, a ako SPS većinski hoće da radi protiv Vučića, sigurno neću u tome učestvovati, niti ću više ostati na mestu predsednika SPS-a. To su loši primeri i zamolio sam predsednika Vučića da mi šalje sve šta god ima, da je neko moj napravio neku glupost. Mislim da je naša partija u celini ostala na onom putu koji sam ja za zacrtao još prvo veče protesta - rekao je Dačić.\nPodsetio je da je još tada izneo svoj stav, osudivši ono što se dešavalo ispred Skupštine Srbije.\n- Na delu je pobuna dela ljudi iz SPS protiv mene, a sve je to deo specijalnog rata. Jedan korak u tome i odvajanje SPS-a od Vučića. Zato sam i rekao da put ka rušenju Vučića vodi preko rušenja Dačića. Ubeđen sam da je koalicija sa Vučićem u interesu Srbije, kao i da ništa što je u interesu Srbije ne može da bude protiv interesa SPS - dodao je Dačić.\nSmene i isključenja\nSPS je u međuvremenu smenio ili isključio iz stranke one koji su se javno svrstali na stranu demonstranata, a Dačić kaže i da svi ti istupi pojedinaca ljudi iz njegove stranke obesmišljavaju sve ono što radi.\n- Što se tiče Gorana Trivana, o njegovoj odgovornosti ćemo raspravljati na Predsedništvu stranke. Najoštrije osuđujem izjavu Novice Tončeva, nije smeo uopšte da izgovori pojam "blokada saobraćajnica". Ali nešto nisam video ni Vučićeve partnere sa izborne liste da ga brane prethodnih dana, pa nisu tako oštri prema njima kao prema nama. Ima i kadrova postavljenih sa njihove strane koji se ne ponašaju moralno u ovoj situaciji - istakao je Dačić.\nOdnos SNS i SPS doveden je u pitanje kada su pojedini članovi SPS učestvovali na demonstracijama, poput sina Dačićevog savetnika Petra Škundrića, ali i doskorašnjeg savetnika ministra ekologije Gorana Trivana - Srđana Stankovića\nNa ove njegove reči, u SPS-u poručuju da je stranka jedinstvena. Tako za "Blic" kaže i potpredsednik i ministar energetike Aleksandar Antić, ali i dodaje da u SPS-u nema mesta za protivnike njihove politike.\n- SPS je jedinstven u stavu koji je izneo naš predsednik Ivica Dačić, a to je da ostajemo na politici koju u interesu Srbije vodimo već godinama i to zajedno sa SNS, koja je naš dugoročni i strateški partner. Svakome u SPS-u koji se protivi toj politici, za njega neće biti mesta u našim redovima. S tom politikom mi smo već duže od decenije ubedljivo druga po snazi partija u Srbiji, i to smo potvrdili pre manje od mesec dana na parlamentarnim i lokalnim izborima. Oni koji su to zaboravili ili imaju neke druge interese posle samo nekoliko nedelja od izbora, mogu slobodno da izađu iz SPS-a ili će biti isključeni, jer mi našu politiku i naše partnere ne želimo da menjamo. SPS je momentalno i odlučno već isključio iz svojih redova nekoliko takvih naših članova ili im uskratio državne funkcije na kojima su zahvaljujući doslednoj i odgovornoj politici SPS. Niko ne treba da ima dilemu da ćemo tako i nastaviti. Socijalisti su velika i odgovorna partija, odgovorna pre svega prema svojoj zemlji i našim građanima, ali isto tako i prema svom programu i prema svojim partnerima, a ko to hoće da menja, može slobodno da ide - kazao je Antić.\nIstog stava je i počasni predsednik SPS Milutin Mrkonjić.\n- Ivica ima podršku punu stranke. Ovi pojedinačni slučajevi su uobičajeni u situacijama kakve se ovih dana dešavaju, ali ih ja svakako ne opravdavam. Odnos SPS i SNS je dobar, čak bih ga ja okvalifikao i izuzetnim. Dobar je odnos i Vučića i Dačića i siguran sam da će njih dvojica sve to izgladiti i staviti na stabilne noge - rekao je za "Blic" Mrkonjić.\nStrani službenici radili su u SPS\nDačić kaže i da se, čitajući ko sve učestvuje na demonstracijama, može pomisliti da je glavni organizator protesta SPS jer se izdvaja Srđan Nogo, čiji je otac Sreten Nogo ranije bio član socijalista i savetnik Slobodana Miloševića, a koji je odavno napustio SPS.\n- Kroz ovakve situacije prošao sam već nekoliko puta devedesetih godina i prema iskustvu koje imam, ubeđen sam da i sada neko sa strane potpaljuje i učestvuje u kreiranju i stvaranju logističke podrške. Strani službenici su radili u svakoj stranci, pa tako i u SPS-u. Oni to ne rade organizovano, rade pojedinačno - kaže Dačić.\nVIDEO: Dačić dočekao Lavrova na beogradskom aerodromu\nDačić dočekao Lavrova na beogradskom aerodromu


Đilas: Apsolutno besmislen, štetan i preskup plan izgradnje metroa - Politika - Dnevni list Danas\nPočetna » Vesti » Politika » Đilas: Apsolutno besmislen, štetan i preskup plan izgradnje metroa\nLider Stranka slobode i pravde (SSP) Dragan Đilas rekao je danas da je predlog izgradnje beogradskog metroa apsolutno besmislen, štetan i preskup, te ocenio da će, ako bude realizovan, budućnost Beograda u saobraćajnom smislu biti uništena.\n„Ruše sva znanja o metrou, svi metroi u svetu idu kroz delove gradova u kojima živi najviše ljudi“, rekao je on.\nPodsetio je da je, dok je bio gradobnačelnik, bila izrađena studija o izgradnji metroa i da je tada bilo planirano da košta 2,2 milijarde evra.\nĐilas je rekao da je sada okvirna cifra šest milijardi evra.\nĐials je rekao da je jedino objašnjenje o odluci vlasti za predviđene linije metroa to što žele da zaživi šoping centar u Beogradu na vodi i da investitori bliski njima grade stanove u sada nenaseljenim delovima grada.\nNaveo je još niz, po stručnjacima, loših odluka za budući metro uključujući i to da ne prolazi kroz Prokop, da je zaobiđen centar grada sa najviše ljudi, da prolazi kroz Makiško polje i ugrožava vodosnabdevanje, da Novi Beograd neće imati metro.\nDodao je da je SSP predala primedbe na Nacrt plana generalne regulacije šinskih sistema u Beogradu i dodao da su te primedbe uradili stručnjaci, bez ikavih poltičkih uticaja.\n12 reagovanja na “Đilas: Apsolutno besmislen, štetan i preskup plan izgradnje metroa”\n24. septembra 2021. u 18.23\nPraviti metro kroz gusto naseljene delova grada? Pitam se da li Đilas pri sebi kada je rekao tako nešto? Taman lepo rastresti temelje svih objekata ispod kojih bi linija metroa prošla i …\n24. septembra 2021. u 19.36\nMožda bi bilo bolje da i te pare da staviš u svoj džep.\n24. septembra 2021. u 19.54\nNemoj samo ti da komentarišeš novac i da li je nešto skupo ili ne.. Ćuti bolje.


Na sutrašnjem protestu „OSTAJEMO U SRBIJI“, govoriće i Mitropolit Amfilohije\nNa sutrašnjem protestu „OSTAJEMO U SRBIJI“, govoriće i Mitropolit Amfilohije\nU petak 10. maja na Trgu Republike u Beogradu, sa početkom u simboličkih 12:44, održaće se veliki narodni miting OSTAJEMO U SRBIJI protiv Briselskog sporazuma, a prema saznanjima portala „IN4S“ na mitingu će govoriti i Mitropolit crnogorsko-primorski Amfilohije.\nProtest „OSTAJEMO U SRBIJI“ organizuju Srbi sa Kosova i Metohije.\nPredstavnici opština sa sjevera Kosova i Metohije pozvali su građane Srbije i Republike Srpske da dođu na veliki narodni miting u Beogradu 10. maja i daju podršku opstanku institucija Republike Srbije i srpskog naroda na Kosovu i Metohiji.\n“Podržimo braću sa Kosova i Metohije i njihov zahtev za poštovanje Ustava, zakona i institucija države Srbije, a protiv briselskog sporazuma i kapitulacije. Stop kapitulaciji i okupaciji, Danas Mitrovica – sutra Subotica, Danas Zubin potok – Sutra Banja Luka, Danas Kosovo i Metohija – Sutra Republika Srpska”, navodi se u pozivu organizacionog odbora skupa “Ostajemo u Srbiji”.\nU pozivu je navedeno da će skup imati nadstranački karakter, tako da se učesnici uzdrže od isticanja stranačkih ili nekih drugih obilježja, osim državnih simbola Republike Srbije.\nPočetak skupa zakazan je za 12.44 časova na Trgu Republike u Beogradu.


30 Sep 2018 - 19:06 Sport Link\nU četvoročasovnoj trci klase Serija imali smo prilike da vidimo veliki broj kvarova na mopedima, a među njima našla se i ekipa Nanotech, koja je osvojenim osmim mestom na trci “4h Beograda” izgubila mnogo značajnih problema u borbi za titulu. Dok su predstavnici novosadske ekipe muku mučili sa paljenjem, najveći konkurenti za titulu, ekipa “Garage Team” odvezala je još jednu odličnu trku i pobedom stigla do novih 30 bodova u generalnom plasmanu.\nIpak, trka klase Serija nije ono što je privuklo najviše pažnje. Najbolju trku u sezoni pružili su nam vozači klase Open koji su u svojoj trci dugoj sat vremena pokazali kako se bori do poslednjih metara trke.\nVeć u drugom krugu trke, ekipa iz Slovenije AMP Racing izbija na čelo i pokušava da napravi prednost u odnosu na prateću grupu koju su činili vozači S Tunned Racing Teama, Addinol Racing Teama 1 i Addinol Racing Teama 3. U devetom krugu trke ekipa S Tunned gubi drugu poziciju, a samo dva kruga kasnije i treću poziciju, te na stazi kreće nadmudrivanje međum klupskim kolegama koji brane boje Addinol Racing Teama.\nSve do trideset i trećeg kruga trke, vozači Addinola vodili su ljutu borbu za drugo mesto, da bi potom izbili na čelo kolone, usled promene u timu AMP Racing, uz bezbroj obilaženja i vožnje bez greške. Borbu koju su Boris Stojčevski i Miloš Đenić vodili tokom prvih 45 minuta trke slobodno možemo uporediti s borbama koje gledamo u Moto3 šampionatu.


Timok pojačan za Prvu ligu Srbije - Glas Zaječara\nHome Sport Timok pojačan za Prvu ligu Srbije\nFudbaleri Timoka započeli su pripreme za Prvu ligu Srbije prvim treningom održanim na gradskom stadionu na Kraljevici. Prvi trener zaječarskog srpskoligaša Vojkan Rajčić na prvoj prozivci uz sačuvan kostur tima iz prethodne sezone, imao je na raspolaganju i četiri nova igrača, piše Glassporta.rs.\nReč je o povratniku Ivici Jovanoviću, rođenom Zaječarcu koji je prošao sve selekcije Timoka, a kasnije s uspehom nosio dresove belgijskog Lokerena, OFK Beograda, Rudara iz Pljevalja, Radničkog iz Niša, Rada, Metalca, Mladog Radnika, islandskog Vikingura, Vojvodine, OFK Titograda i kruševačkog Trajala.\nStigao je i Marko Golubović, rođeni Majdanpečanin i dete Partizana, za koga je posle sjajnih igara u Teloptiku odigrao 14 prvenstvenih utakmica i postigao dva gola u sezoni 2015/16. Put ga je kasnije vodio na pozajmicu u beogradski Sinđelić, zatim je potpisao za Radnički iz Niša, gde je igrao u sezoni 2018/19, dok je poslednje dve sezone proveo u Premijer ligi Bosne i Hercegovine, nastupajući za ekipu Krupe. Reč je dakle o proverenom krilnom napadaču, koji će svakako biti veliko pojačanje Timoka u predstojećoj sezoni.\nTreće pojačanje je zadnji vezni Aleksandar Mirkov, koji je doveden iz pančevačkog Železničara. Ovaj Kikinđanin, bivši igrač Bečeja, Sente, Vojvodine i OFK Beograda igrao je minule sezone upravo prvoligaški rang, pa će iskustvo ovog 25-godišnjaka biti važno u narednoj sezoni. Poslednje novo lice na Kraljevici je Nigerijac Kingsli Naji (Chukwuebuka Kingsley Nnaji), koji će pokušati da se nametne treneru Rajčiću i sudeći prema najavama potpiše drugi inostrani angažman, posle polusezone provedene u Jagodini. Reč je o polivalentnom igraču, koji pokriva pozicije kako u defanzivi, tako i u veznom redu, pa ćemo videti da li tu ima štofa za velike stvari.\n“Nadamo se da ćemo uspeti da se pojačamo u svim linijama tima, do kraja prelaznog roka očekujemo dolazak bekova i štopera i time ćemo zatvoriliti konstrukciju tima na pravi način”, istakao je za “Glas sporta” predsednik srpskoligaša sa Kraljevice, Branimir Đorđević.\nŠef stručnog štaba Vojkan Rajčić poručio je na prvoj prozivci održanoj na gradskom stadionu u Zaječaru, da igrači dobro znaju čiji dres nose i koje su ambicije kluba.\n“Imamo sve potrebne uslove da radimo u miru i sklopimo pobednički mozaik. Ugovorili smo i prijateljske utakmice sa renomiranim protivnicima i imamo sasvim dovoljno vremena do početka takmičenja da se uigramo i budemo ozbiljan takmac svima u Prvoj ligi Srbije”, zaključio je Rajčić.\nCilj je naravno opstanak u prvoligaškom rangu, a s tim u vezi ugovoren je i odlazak na Zlatibor, gde će biti sprovedene desetodnevne pripreme. Prva prijateljska utakmica zakazana je za 14. jul u Pirotu, protiv Radničkog, dok ekipu nakon toga očekuje odlazak na planinske pripreme.\n“Već 16. jula stižemo na Zlatibor, gde smo za sada zakazali tri pripremna meča. Crnogorski drugoligaš Kom iz Podgorice je prvi rival, zatim ćemo odmeriti snage sa Javorom iz Ivanjice, dok je poslednja provera Timoka zakazana protiv Budućnosti iz Arilja. Verovatno ćemo odigrati još jedan duel na Zlatiboru, dok ćemo po povratku u Zaječar zakazati generalnu probu pred početak šampionata”, najavljuju za “Glas sporta” u redovima novog starog prvoligaša sa Kraljevice.\nFudbalski klub “Timok 1919” u toku jula meseca očekuje i “umivanje” i sređivanje gradskog stadiona u Zaječaru, kako bi ispravili sve uočene nedostatke od strane Komisije Fudbalskog saveza Srbije i spremno dočekali prvi domaći okršaj zakazan za 21. avgust kada na Kraljevicu stiže novobeogradski IMT.\nPrethodni tekstRukometašice Zaječara ostale bez trenera\nNaredni tekstNemački stručnjaci: Nema kolektivnog imuniteta bez vakcinisanja mladih


Alabar debitovao na berzi, prikupio 1,3 mlrd dolara\nI. Đ. 25. novembra 2017. 20:15\nNajveća građevinska kompanija u Ujedinjenim Arapskim Emiratima Emar Divelopment, na čijem je čelu Mohamed Alabar koji gradi i Beogard na vodi, prikupila je 1,31 milijardu dolara u svom debiju na berzi u Dubaiju (DFM).\nTo je prva velika inicijalna javna ponuda (IPO) na finansijskom tržištu UAE od 2014. godine.\nPreko 48 miliona akcija Emar Divelopmenta promenilo je vlasnika po ceni od 5.73 dirhama (1,56 dolara).\n„Budući da smo vodeći brend i lider na tržištu u Dubaiju, naš uspešan debi na berzi potvrđuje da su regionalni i međunarodni investitori animirani našim proverenim poslovnim modelima”, rekao je Alabar, a prenosi agencija Rojters.\nOn je dodao da ova kompanija generisala veliko interesovanje investitora, pošto je listing upita bio popunjen prvog dana.\n„Ovo nije samo prirodan korak napred za nas u smislu posla, već je i znak zrelosti DFM-a, i Dubaija kao investicione destinacije“, dodao je predsednik Emara.\nEmar Divelopment nudi dividendni prinos od 9,0 procenata u naredne tri godine, što je više od 7,0 procenata koje nudi rivalska kompanija DAMAC Propertis.\nImovina kompanije obuhvata 49 jedinica u Burdž Kalifi u Dubaiju, najvišoj kuli na svetu, visokoj 829 metara, kao i projekte u glavnim delovima u Dubaiju.\nPored stambenih projekata, Emar je vlasnik i nekoliko hotela i tržnih centara, poput „Dubai mola“, najvećeg šoping centra u UAE.\nDugoročno gledano, očekuje se da će se broj stanovnika u Dubaiju skoro udvostručiti do 2030. godine i da će do tada imati pet miliona žitelja.\n„Naravno, paralelno će se povećati tražnja za stambenim zgradama zajedno sa ovim rastom, a Emar Divelopment ima dokaze da uspešno gradi neke od najtraženijih projekata u Dubaiju, i šire“, rekao je Alabar.\nEmar će raditi i na najvećoj kuli u svetu koja bi trebalo da bude visoka 1.000 metara.


Faktor | Rusija može, Amerika ne može: Dodik ne dozvoljava stručnjacima iz SAD-a da rade na sigurnosti izbora u BiH\nRusija može, Amerika ne može: Dodik ne dozvoljava stručnjacima iz SAD-a da rade na sigurnosti izbora u BiH\n27.08.2020. / 14:28\nPredsjedništvo Bosne i Hercegovine je na danas održanoj sjednici razmatralo i mogućnost potpisivanja memoranduma o saradnji između Centralne izborne komisije (CIK) BiH i Međunarodne fondacije za izborne sisteme (IFES) iz Sjedinjenih Američkih Država (SAD).\nMeđutim, tome se usprotivio Milorad Dodik, koji je najavio pokretanje procedure zaštite vitalnog entitetskog interesa, kojeg bi, navodno, ugrozio taj memorandum.\n- Drugi put je tačka dnevnog reda oko memoranduma koji bi trebala da zaključi neka agencija za izborne procese iz Amerike i CIK, gdje je predviđena saradnja u tome da se toj agenciji i njihovim stručnjacima omogući da se ovdje bave pitanjima biračkih spiskova i mnogo čega drugog. Ja se nisam saglasio jer je naprosto to pitanje koje zadire u suverenitet izbornog procesa, omogućava da stranci ulaze u proces i da ga kontroliraju, imajući u vidu da je predviđen niz tačaka u kojima se oni trebaju angažirati – izjavio je Dodik.\nDodao je Dodik da nije prihvatljivo da se putem memoranduma "dozvoljava stranim agenturama da uđu i kontroliraju izborni proces u BiH", te da će, u ovisnosti o stavu parlamentarnih stranaka u entitetu RS, pokrenuti pitanje zaštite entitetskoh interesa.\n- Jedna od prvih tačaka je da se omogući tog agenciji da se navodno bavi cyber sigurnošću izbornog procesa. Druga je da se bavi finansiranjem političkih partija, treća je da se bavi biračkim spiskovima, što je veoma teško prihvatiti i ako bude oko toga saglasnosti, ja ću pokrenuti vitalni interes – poručio je Dodik.\nZa razliku od Dodika, predsjedavajući Predsjedništva BiH Šefik Džaferović smatra da je ovo pitanje bespotrebno problematizirano, te da već postoje brojne međunarodne organizacije koje posmatraju i pomažu izborne procese širom svijeta.\n- Ovaj sporazum koji smo trebali da zaključimo se odnosi na cyber sigurnost i ne vidim ništa sporno u svemu tome. Ti ljudi koji bi učestvovali u tome niti bi donosili odluke, niti bi imali bilo kakva ovlaštenja, osim da pomažu našem osoblju koje je odgovorno, od CIK-a do lokalnih izbornih komisija – izjavio je Džaferović.\nNaglasio je Džaferović kako želi da BiH ima sigurnost izbornog procesa i vjerno iskazanu volju građana na izborima, te da je taj angažman upravo zbog toga i predviđen.\nTeško se oteti dojmu da Dodikovo protivljenje nema veze sa njegovom potrebom da zaštiti suverenitet BiH, koji nije ni doveden u pitanje ovim memorandumom, već je povezano sa potrebom da se spriječi ograničavanje mogućnosti izbornih manipulacija, naročito sa biračkim spiskovima.\nIFES je organizacija koja je od 1987. godine do danas radila u više od 135 zemalja širom svijeta, a već su uspostavili saradnju sa BiH, ali i, primjera radi, susjednom Srbijom i to na isti način na koji je ta saradnja predložena u BiH.\n- IFES povećava integritet i transparentnost izbornih procesa u Srbiji kroz nadgledanje, građanski angažman i ciljano, tehničko unapređenje izbornog sistema. IFES sarađuje s izbornim zvaničnicima, političkim strankama, kandidatima, domaćim nevladinim organizacijama i medijima radi pružanja tehničke podrške – navodi se na internet stranici te organizacije.\nZanimljivo je da je za Dodika neprihvatljiv angažman stručnjaka iz SAD-a, ali je sasvim prihvatljiva saradnja CIK-a sa stručnjacima iz Rusije, sa čijom je Centralnom izbornom komisijom potpisan Memorandum još 2. oktobra 2010. godine. Tim je Memorandumom, između ostalog, predviđena razmjena stručnjaka za organizaciju izbora, slanje predstavnika za posmatranje toka i provedbe izbora, te razmjena iskustava u oblasti izrade i korištenja savremenih biračkih i drugih informacionih tehnologija.\nPolitička opcija koju Dodik predvodi već je doživjela težak udarac smjenom sebi biskih kadrova iz CIK-a, čime je izgubila kontrolu nad Komisijom, koju su u proteklim godinama imali zahvaljujući saradnji sa članovima bliskim Hrvatskoj demokratskoj zajednici (HDZ) BiH.\nČetiri člana CIK-a bliska SNSD-u i HDZ-u BiH, uz nerijetku podršku Irene Hadžiabdić, redovno su preglasavanjem donosili odluke koje idu u korist tih stranaka, a u suprotnosti su sa ustavnim i zakonskim odredbama, poput odluke o načinu popunjavanja Doma naroda Parlamenta FBiH nakon Općih izbora 2018. godine.\nMilorad DodikŠefik DžaferovićCIKIFES\nCirkus u NSRS-u\nPogledajte kako je Dodik izgubio živce: "Ja sam veoma dobar s glavom"\nDodik: RS ne sprovodi secesiju iz BiH, želimo razgovarati o budućnosti\nProzivke u Skupštini\nDodik: Stanić mi je tražio dva miliona KM da pređe iz SDS-a u SNSD\nKoliko je došlo vakcina, koliko stiže do kraja maja i u junu, kako su raspoređene širem BiH\nBibija Kerla: Ovo je mrcvarenje, želim sjednice u skupštinskim klupama\nDžaferović: Sa Pakistanom zaključujemo ugovor o vraćanju migranata, prioritet zaštita granice BiH


BRENA NA ISPITIVANJU U NEMAČKOJ POLICIJI\nKoncert Lepe Brene i Amara Jašarspahića Gileta u nemačkom gradu Hagenu, otkazan je u poslednjem trenutku, jer pevači nisu mogli da se dogovore sa organizatorom oko isplate honorara, pa umesto pred publikom, pevači su završili u policiji\nNaime, kako piše „Dnevni avaz“, Husein Velagić, organizator pomenutog koncerta, otkrio je da je pevačicu morao da prijavi policiji jer je Lepa Brena odbila da izađe pred publiku zbog neisplaćenog honorara. Menadžer je u izjavi za bosanski portal, rekao da je pevačici ranije isplatio deo novca, a kako je propustio i da joj isplati celu svotu, pevačica je odbila da izađe pred publiku.\nVelagić je potom pozvao policiju i prijavio pevačicu zbog prevare, a najavio je i da će podneti tužbu protiv Lepe Brene.\nMeđutim, pevačicin menadžer, Bane Obradović, tvrdi da je istina ipak drugačija.\n– On uopšte nije dao novac, ništa nije platio, ni rasvetu, ni razglas… To mogu da potvrde svi koji su te večeri bili u dvorani. Zapravo, problem je nastao onda kada je Brena od njega tražila da potpišu ugovor jer ona nigde neće da radi ukoliko sve nije regularno. A Velagić nije hteo da potpiše ugovor da bi izbegao da plati porez – rekao je Obradović i dodao:\n– S druge strane, policija nije uzela samo Breninu izjavu već je obavila razgovor sa svima koji su bili uključeni u organizaciju, muzičarima, konobarima… Ona je došla u Nemačku iako joj nije ranije isplaćen honorar, mada je bio dogovor da sve dobije unapred. Znači, nije tačno da joj je dao deo novca, a da je ostatak trebao da joj da te večeri. Od njih nije dobila ništa – rekao Obradović za „Avaz“ i ističe da Brena nije zadržana u policiji jer je noć kasnije nastupala u Holandiji.\nSa druge strane, poznavaoci muzičkih dešavanja u Nemačkoj tvrde da Velagić nikad nije bio menadžer, već da se inače bavi prodajom mesa, ali i da Brena nije prva koju je prevario na sličan način, zaključuje se na kraju teksta.\ndiskoteka, Lepa Brena, nemačka, policija


Uranijum - Blic Online\nPolicija je nakon isključivanja jednog vozila iz saobraćaja, lišila slobode vozača i suvozača zbog više prekršaja, među kojima se nalaze i posedovanje zmije otrovnice, ali i određene količine uranijuma, koji su kod sebe imali, kako su rekli, zbog namere da stvore super zmiju!\nZamenik ruskog ministra spoljnih poslova Sergej Rjabkov izjavio je da su sankcije Sjedinjenih Država dovele do toga da Iran prekorači granicu zaliha slabo obogaćenog uranijuma.\nIran će nastaviti sa procesom obogaćivanja uranijuma prema sporazumu sa svetskim silama, rekao je predsednik iranskog parlamenta Ali Laridžani.\nIRAN UPOZORAVA "Nastavićemo obogaćivanje uranijuma ako se EU ogluši"\nIran bi mogao da nastavi obogaćivanje uranijuma od 20 procenata ukoliko evropski potpisnici nuklearnog sporazuma iz 2015. ne ispune obećanje da će taj sporazum održati na snazi, nakon što se Vašington iz njega povukao, saopštio je danas direktor Iranske organizacije za atomsku energiju, Ali Akbar Salehi.\n"Iran će ponovo obogaćivati uranijum ako ne spase sporazum"\nIran će ponovo početi sa obogaćivanjem uranijuma ako ne bude mogao da nađe način da spase nuklearni sporazum sa EU iz 2015, nakon što su se SAD prošle sedmice povukle iz tog sporazuma, saopštio je danas portparol iranske vlade.\nVlada Irana upozorila je danas da će preduzeti sve recipročne mere, koje smatra neophodnim, ukoliko ne bude dobila kompenzaciju za povlačenje SAD iz nuklearnog sporazuma, onako kako je u tom ugovoru i navedeno.\nIRAN PRETI AMERICI "Ako prekršite sporazum, pravićemo još čistiji URANIJUM"\nIran je danas saopštio da bi mogao da proizvede u roku od dva dana uranijum većeg stepena čistoće ukoliko Sjedinjene Američke Države prekrše sporazum iz 2015. godine, javila je iranska televizija Al-Alam.\nKljučni element za sastavljanje nuklearne bombe je uranijum. Više od trećine ovog prirodnog elementa na globalno tržište izvezla je jedna bivša sovjetska republika. Njihov uticaj na globalno tržište tako je veliki da je državna kompanija "KazAtomProm" nedavno najavila da će u narednih nekoliko godina smanjiti isporuke za 20 odsto kako bi podstakla rast cena sirovine.\nPutin kritikovao Ameriku: Dali smo vam uranijum, a vi ste nam vratili BOMBARDOVANJEM Beograda\nIran ponovo preti nuklearnim oružjem? "Ako se odlučimo, za pet dana možemo da POVEĆAMO PROIZVODNJU URANIJUMA"\nIranu će trebati samo pet dana da poveća obogaćenost uranijuma na 20 odsto, izjavio je danas šef Iranske organizacije za atomsku energiju, Ali Akbar Salehi.


Rusija u srcu, EU u novčaniku | Evropa | DW | 29.03.2014\nSrbijanske vlasti su se nakon izbijanja ukrajinske krize našle u nezavidnoj poziciji. Status kandidata za članstvo u EU, ali i tradicionalno dobri odnosi sa Rusijom, napravili su pravu diplomatsku glavobolju.\nOd Srbije se očekuje da kao kandidat za članstvo u Evropskoj uniji zauzme sličnu poziciju prema aneksiji Krima od strane Rusije kao i ostale članice EU. Sa druge strane, Srbija nikako ne bi željela da ugrozi dobre političko-ekonomske odnose sa Rusijom, uključujući tu naravno i bitne energetske sporazume sa Rusijom. S obzirom na to da je situacija sa Krimom već više puta upoređivana sa problemom nezavisnosti Kosova, jasno je zašto srpske vlasti oklijevaju da se o tome preciznije izjasne.\nPredsjednici Srbije Tomislav Nikolić i Rusije Vladimir Putin u Moskvi 2012.\nNekolicina međunarodnih diplomata naglasili su da bi Srbija trebalo da se o tome izjasni, ali još uvijek nije jasno da li je riječ o prijateljskim sugestijama ili otvorenom političkom pritisku. Srpske vlasti sa svoje strane pokušavaju da nekako izbjegnu tu temu, pravdajući se time da je to tehnička vlada koja ne može da se o tome određuje, a bilo je i izjava koje naglašavaju da je Srbija mala zemlja koja u to ne bi trebalo da se miješa, i da bi za Srbiju bilo najbolje da o tome jednostavno ćuti.\nNesumnjivo je da srpske vlasti pokušavaju da dobiju na vremenu i da je čitavo zvanično izjašnjavanje prepušteno novoj vladi, ističe za Dojče vele Aleksandra Joksimović, direktorka Centra za spoljnu politiku. Međutim, neki obrisi tog stava su već vidljivi, i čini se će Srbija pokušati da zauzme što je moguće neutralniji stav.\nPritisak da se Srbija o tome izjasni još uvijek zapravo nije ni jasno formulisan, ocjenjuje Aleksandra Joksimović: „Mnogo toga će zavisiti i od samog razvoja situacije u samoj Ukrajini. Tačnije, od daljeg razvoja odnosa velikih sila, i da li će se odnosi među njima dalje zatezati ili ne. U odnosu na to će zavisiti i količina pritiska koji će Srbija trpjeti u smislu zahtjevanja nekog njenog jasnijeg izjašnjenja. Ukoliko se ta situacija bude dalje zaoštravala, mislim da će s time rasti i pritisci na Srbiju da se jasnije izjasni“.\nProblem je što sa takvim neutralnim stavom najverovatnije neće biti zadovoljni ni Brisel, ni Vašington, ni Moskva, smatra Aleksandra Joksimović, jer po njenim riječima svako od njih očekuje da dobije podršku Srbije. Ali, ipak mislim da nam jedan takav neutralan stav može svakako nanijeti manju političku štetu nego da se opredijelimo za bilo koju od strana u sukobu oko Ukrajine, ocjenjuje direktorka Centra za spoljnu politiku.\nBrisel i Vašington bi svakako volio da Srbija otvoreno stane na njihovu stranu, ali mislim da su i Brisel i Vašington svjesni da se to neće desiti, kaže za Dojče vele Ljiljana Smajlović, glavna urednica dnevnog lista „Politika“. „Koliko je meni poznato, ne postoji ni neki žestok pritisak da Srbija to uradi, a Srbija ima moralno i svako drugo pravo da takav zahtjev odbije. S druge strane, ne postoji ni neka jedinstvena spoljna politika EU, tako da ne znam zašto bi se od Srbije, koja nije ni član EU, tražilo da slijedi Brisel oko ukrajinske krize. To, naravno, ne znači da bi Srbija trebalo da ćuti, kako neki zagovaraju. Srbija bi trebalo da na jednostavan način objasni svoju poziciju, i kako Srbija poredi Kosovo i Krim“, ističe Ljiljana Smajlović.\nRukovodstvo Srbije (Vučić i Dačić) sa liderima Evropske unije (Venizelos i File) prilikom otvaranja pristupnih pregovora u januaru 2014. godine.\n„Mislim da bi Srbija samo trebalo da izražava strahovito žaljenje što je 2008. godine na Kosovu prekršeno međunarodno pravo. Srbija bi trebalo da izrazi žaljenje što je tako veliki broj zemalja priznanjem secesije otcepljenje srpske pokrajine narušio integritet i suverenitet Srbije. Srbija bi takođe trebalo da zažali što su među prvima koji su to učinili bile istaknute velike zapadne zemlje, koje se sada pozivaju na međunarodno pravo. I Srbija bi trebalo da konstatuje da ne bi trebalo nikada kršiti međunarodno pravo, jer će te poslije izgubiti kredibilitet kada budete oštećeni kršenjem međunarodnog prava“, kaže Smajlović.\n„To je jedini stav koji Srbija može da zauzme i ja mislim da nam on ne može nanijeti neku političku štetu“, napominje Ljiljana Smajlović. „Mislim i da će se situacija oko Krima i Ukrajine primiriti dok se formira nova srpska vlada, i da će se kako to zapadne zemlje vole da kažu, prihvatiti realnost na terenu. Nakon toga srpsko mišljenje najvjerovatnije više i neće biti toliko važno da bi neko na njemu insistirao“, smatra Ljiljana Smajlović.\nTagovi Srbija, EU, Kosovo, Krim


Javni PozivJavni PozivO namaO namaO projektuO projektuAktivnostiAktivnostiMedijiMedijiKontaktKontakt\nSuperkaster radionice održane u tri grada u Srbiji\nU periodu od 30. novembra do 2. decembra 2021. godine bili smo u prilici da upoznamo biznis i akademsku javnost Beograda, Novog Sada i Niša sa funkcionisanjem superklaster modela u praksi.\nPreko 60 predstavnika startapa, kompanija i akademske zajednice iz pomenutih gradova je tokom tri dana simuliralo ovaj ekonomski model, sa ciljem da kroz saradnju dođu do inovativnih rešenja koji bi podstakli domaću ekonomiju.\nModerator svih radionica je bio Afonso Rebelo de Sousa, ekspert za korporativne inovacije, preduzetništvo i transfer tehnologije i stručnjak koji je radio za prestižne kompanije kao što su Adidas i Linkedin.\nDe Sousa, koji je učesnike radionice proveo kroz sve faze građenja superklastera, istakao je zadovoljstvo viđenim u Beogradu, Nišu i Novom Sadu i ocenio da su se svi stejkholderi izuzetno snašli u prilikama kada isključivo saradnjom moraju da reše izazove da bi stigli do zajedničkih ciljeva. Dodatno, De Sousa je pohvalio talenat i ambicioznost učesnika i istakao da očekuje značajan uspeh superklastera u Srbiji.\nSličnog utiska su bili i učesnici interaktivnih radionica koji su ovaj događaj ocenili kao značajno iskustvo i izvanrednu priliku da sarađujući unaprede svoje biznise, stvore nove prilike i utiču na ekonomski razvitak naše zemlje.\nBudući da su pojedini učesnici najavili međusobnu saradnju i učešće u pilot superklasterima koji predstoje tokom 2022. godine, može se reći da je odgovor na pitanje iz slogana ovih radionica „Da li saradnjom u inovacijama ubrzavamo budućnost“, potvrdan.


U trci za prvo mesto Tesla prestigao Folksvagen - Biznis Telegraf.rs\n23/01/20 | 13:41\nTrenutna tržišna vrednost kompanije je više od 100 milijardi dolara\nKompanija "Tesla", o kojoj ne prestajemo da slušamo pozitivno, oborila je nemačkog lidera "Folksvagen" na drugo mesto liste najvrednijih proizvođača automobila, nakon što je zbog drastičnog skoka akcija njena tržišna vrednost premašila 100 milijardi dolara.\nTarget je dostignut, Ilon Mask je sve uspešniji, a "Tesla" je svoje akcije i više nego duplirala od oktobra 2019, kada su postigli retko viđen napredak u poslednjem kvartalu godine. Juče je zabeležen rast akcija od 4 odsto, i sada je "Tesli" nedostižna još samo "Tojota", čija tržišna vrednost iznosi 230 milijardi dolara.\nNeki analitičari kažu da je porast cena akcija odraz "Teslinog" poslovanja u poslednjim mesecima, kao što je otvaranje fabrike u Šangaju. Kompanija je ovog meseca istakla da je tokom 2019. isporučila više od 367.500 automobila, odnosno duplo više nego 2018. Investitori kažu da je nova fabrika "odskočna daska", koja će "Tesli" omogućiti da još više pridobije kinesko tržište.\nUprkos rastu, prodaja "Tesle" ostaje mala u odnosu na rivale. "Folksvagen" je prošle godine isporučio skoro 11 miliona vozila, a "Tojota" više od 9 miliona, tokom prvih 11 meseci. Američki gigant, osim toga, nikada nije ostvario godišnji profit, a suočava se i sa žalbama na račun zapaljivosti baterija i neočekivanih ubrzanja.\nOvog meseca kompanija je dužna da investitorima preda izveštaj o rezultatima prodaje u poslednjem kvartalu 2019, a ako uspe da održi trenutnu tržišnu vrednost, to bi moglo da pridoda 2.6 milijardi dolara Maskovom "kompenzacionom paketu".\nPrati trideset godina licitacije, sada je kupio "golf dvojku" za manje od 200 evra!\nZaposlene mame, ne brinite: Vaša deca biće uspešna i zadovoljna, tvrdi prestižna studija\nNajmlađa milijarderka prešla preko prevare! Vratila se bivšem, a svi se pitaju šta će joj to\nTurska i Sirija na rubu rata u Idlibu: Kako je došlo do toga i šta će uraditi Rusi?\nMigranti viču "Alahu akbar" i pokušavaju da se probiju u Grčku, kamenuju policiju, bačeni suzavci


GAY MACHO / column - Doroteo\nE sad, da bi ta uska garderoba imala smisla, telo ispod nje mora biti mišićavo ili atletsko, izvajano u teretani ili na nekom sličnom mestu. Među muškarcima koje definišemo kao strejt taj spartanski manir je odavno zaživeo, a onda postao i dominantan trend u vizuelnom izgledu koji su, za razliku od ovih prethodnih, oni uspeli da nametnu gejevima. U jednoj američkoj studiji koja se bavila ovom temom došlo se do zaključka da su gejevi krenuli u teretanu pre svega kako bi se približili strejt muškarcima, ali i da bi im postali privlačniji, jer oni muškarci koji upražnjavaju seks sa drugim muškarcima, a sebe i dalje definišu kao str8 za partnere uglavnom biraju drugare iz teretane, one koji su u istoj meri masculine. Na takvim mestima su muškarci koji su pod uticajem aktuelnih trendova postali utegnuti, zategnuti i sve češće preplanuli, čak i ako su strejt, počeli sve više da se međusobno odmeravaju, pa čak i pipkaju najpre kako bi utvrdili čiji su bicepsi, tricepsi i ostali cepsi tvrđi, a potom i dublje od toga, jer testosteron i estrogen u nama rade svoje iako smo često toga nesvesni. Čini se, naime, da muškarci vrlo malo znaju o tome u kojoj meri njihova vizuelna prezentacija utiče na seksualne afinitete drugih muškaraca, kao i njih samih. Bilo kako bilo, vizuelni izgled strejt muškaraca, strateški osmišljen od strane onih koji su gej, doveo je do njihove kooperacije koja je odavno prestala da bude samo vizuelna i postala telesna, jedino što ovi koji su strejt iz samo njima znanih razloga nisu spremni da sa tom informacijom izađu u javnost, dok su ovi koji su gej sa tim u vezi i dalje diskretni, makar onoliko koliko im to omogućava rijaliti i social network epoha.\nPrvi broj gej magazina Optimist objavljen je u junu davne 2011. godine i trenutno je najdugovečniji i najtiražniji gej magazin u Srbiji. Optimist možete čitati svakog drugog meseca na:\npublished / Optimist / june 2019\nFiled Under: BGD.N\nGAY AND BIG COCK / column